title: Batman: Arkham City

text: "Arkham Asylumissa" pelaajan hankkimat erikoislaitteet ovat käytössä jo heti "Arkham Cityn" alusta alkaen, mutta useimmat ovat kokeneet päivityksen edelliseen osaan nähden. Esimerkiksi ovien koodijärjestelmälukituksia sekä muita sähkölukkoja avaavalla Cryptographic Sequencerillä on mahdollista jäljittää ja kuunnella radiosignaaleja ja -lähetyksiä ja kuilujen ylittämiseen tarkoitetun Line Launcherin suuntaa voi vaihdella kesken matkan ja laitteen metalliköyden voi nyt kiristää niin lujalle, että se kestää kävelyä. Ohjainohjattavassa Batmanin ”lepakkoheittotähdessä” eli Batarangissa on nopeutta säätelevät ominaisuudet ja tartuntakoukun vauhtia voi kiihdyttää niin, että se lennättää Batmanin ilmaan. Uusia laitteita ja varusteita ovat vihollisten hämäämiseen tarkoitetut savupommit, sähkölamautinase Remote Electrical Charge, jolla voi lamauttaa vastustajia tai antaa virtaa eri generaattoreille, signaalinhäiritsijät, joita voi käyttää räjähteiden tuhoamiseen tai tuliaseiden lamauttamiseen sekä jääkranaatit, joilla voi jäädyttää viholliset hetkellisesti paikoilleen ja muodostaa kulkureittejä vesistöjen poikki. Myös Batmanin etsivätaitoja hyödyntävää Detective Mode -näköä on hyödynnetty, ja sillä voi nyt selvittää esimerkiksi tarkkuuskiväärin luodin kulkureitin.


title: Batman: Arkham City

text: Pelaaja pääsee myös tutkimaan rikollistietokantaa joka auttaa tehtävien selvittämisessä ja todisteiden tutkimisessa. Edellisen osan tapaisesti pelaajalla on selvitettävänään myös Arvuuttajan haasteita eli hänen on etsittävä kaupunkiin piilotettuja kysymysmerkin muotoisia pokaaleja, mutta toisin kuin edellisessä osassa, Batmanin on hyödynnettävä nyt kaikkia laitteitaan. Kun pelaaja löytää tietyn määrän pokaaleista ja ratkoo tarpeeksi arvoituksia, hänen on pelastettava yksitellen Arvuuttajan nappaamat panttivangit varmoista kuolemaan johtavista ansoista.


title: Batman: Arkham City

text: Kissanainen on toinen pelattava hahmo pelin tarinaversiossa. Lähitaisteluissa suoraviivaista Batmania akrobaattisempi Kissanainen käyttää aseinaan veitsenteräviä kynsiään, ruoskaansa sekä bolaa ja piikkipalloja, joita voi heittää maahan ansoiksi vihollisille. Hahmolla on myös oma versionsa Batmanin Detective Mode -etsivänäöstä, mutta Kissanaisen käyttämä ”Thief Vision” näyttää sen sijaan varastettavien esineiden sijainnin. Pelissä on noin 40 tuntia peliaikaa, sillä 25 tuntia kestävän tarinapelin lisäksi jäljellä ovat yhteensä 15 tuntia kestävät sivutehtävät sekä rajoittamattomasti vapaata peliä. Peli sisältää 440 Arvuuttaja-haastetta.


title: Batman: Arkham City

text:
Arkham Cityn hahmogalleria on yksi suurimmista koko "Batman"-sarjakuvauniversumin historiassa. "Arkham Asylumin" tiimoilta paluun pelissä tekevän itse Batman (ääniroolissa Kevin Conroy), Jokeri (Mark Hamill, joka esittää hahmoa viimeistä kertaa,) Gotham Cityn pormestariksi noussut Quincy Sharp (Tom Kane), komisaario James Gordon (David Kaye, joka korvaa roolissa Kanen) sekä reportteri Jack Ryder (James Horan). Muista vihollishahmoista paluun tekevät Arvuuttaja (Wally Wingert), Victor Zsasz (Danny Jacobs), Bane (Fred Tatasciore) sekä Myrkkymuratti (Tasia Valenza). Myös Jokerin oikeana kätenä toimiva Harley Quinn palaa, ja tällä kertaa hahmoa ääninäyttelee Tara Strong joka korvaa aiemmin roolissa esiintyneen Arleen Sorkinin. Myös Robin (Troy Baker), Nightwing ja Kissanainen (Grey DeLisle)ovat pelattavia hahmoja, mutta ainoastaan Kissanainen on pelattava tarinapelissä, sillä Robin ja Nightwing ovat pelattavina vain erilaisissa haastetasoissa.
Ensimmäistä kertaa pelisarjassa esiintyviä hahmoja ovat Arkham Cityn manipuloiva vankilajohtaja Hugo Strange (Corey Burton), Kaksinaama (Baker) ja Pingviini (Nolan North). Maurice LaMarche tekee tuplaroolin esittämällä sekä Pakkasherraa että Kalenterimiestä, ja Stana Katic toimii Talia al Ghulin roolissa. Myös Alfred Pennyworth (Martin Jarvis) sekä Barbara ”Oraakkeli” Gordon (Kimberly Brooks) ovat merkittävässä osassa Batmanin tiedonlähteinä. Muita pelissä nähtäviä hahmoja ovat zombie Solomon Grundy (Tatasciore), identiteettiään vaihtava Savinaama (Rick D. Wasserman), ninjaliigan johtaja ja ekoterroristi Ra’s al Ghul (Dee Bradley Baker), mieltenhallitsija Hullu Hatuntekijä (Peter MacNicol, sekä maailman vaarallisin palkkamurhaaja Deadshot (Chris Cox). Pienemmissä rooleissa esiintyvät Hush, mysteerinen tarkkailija Azrael sekä reportteri Vicki Vale. Edellä mainittujen lisäksi Black Mask, Killer Croc sekä Pakkasherran vaimo Nora Fries tekevät pelissä cameoroolin.


title: Batman: Arkham City

text: "Arkham Cityn" tapahtumat käydään läpi vuosi "Arkham Asylumin" tapahtumien jälkeen. Quincy Sharp, Arkhamin mielisairaalan entinen johtaja on noussut Gotham Cityn pormestariksi ja ottanut kunnian itselleen Jokerin nappaamisesta sairaalassa vuotta aiemmin. Sekä Arkhamin vankilasaari että Blackgaten vankila ovat kuitenkin käyneet liian pieniksi sisältääkseen rikollisia sekä mielipuolisia vankeja, joten Sharp on ostanut suuren osan Gothamin slummialueista ja ympäröinyt sen muureilla nimeten uuden, avoimen supervankilansa Arkham Cityksi. Sharp on hankkinut manipuloivan mutta nerokkaan psykologin Hugo Strangen vankilan johtajaksi, mutta on todellisuudessa pakottanut Sharpin antamaan hänelle johtovastuun. Strange on asettanut vankilaan kaikesta huolimatta tiukat turvatoimet ja pakeneminen on mahdotonta, sillä pakoa yrittävät joutuvat Strangen palkkaaman TYGER-vartijaryhmän ampumaksi. Siksipä vangeille annetaan mahdollisuus liikkua ja elää vapaasti, kunhan he eivät yritä pakoa. Muurien sisällä käydäänkin väkivaltaisia jengisotia Gothamin rikollismaailman huipun kesken.


title: Batman: Arkham City

text: Bruce Wayne pitää lehdistötilaisuutta Arkham Cityn ulkopuolella, mutta TYGER-vartijat pidättävät hänet ja kuljettavat Strangen luo, joten myös Wayne jää Arkham Cityn vangiksi. Strange tietää Brucen olevan Batman, ja laskee tämän muiden vankien keskuuteen. Pingviini kätyreineen pahoinpitelee hänet, mutta Bruce onnistuu lyömään hanttiin ja pääsee pakenemaan. Alfred ja Oraakkeli lähettävät hänen Batman-asunsa ja -varusteensa vankilaan, ja Bruce aloittaa operaation napatakseen Strangen, joka aikoo käynnistää operaation nimeltä Protocol 10.


title: Batman: Arkham City

text: Batman saa kuulla, että Jokerin Titan-myrkky jota hän käytti Arkhamin mielisairaalassa kasvaen hirviön mittoihin, syö Jokerin ruumista sisältäpäin ja tämä tekee hidasta kuolemaa. Jokeri nappaa Batmanin, ja tämän ollessa kanveesissa hän siirtää omaa vertaan Batmanin verenkiertoon, ja näin ollen myös kyseisen tappavan taudin. Batmanin on pakko löytää vastalääke tautiin selvitäkseen, mutta hän joutuu tällöin pelastamaan myös Jokerin hengen. Hän saa selville, että Pakkasherra on kehittänyt vastalääkettä, mutta on jäänyt Pingviinin panttivangiksi.


title: Batman: Arkham City

text: Batman seuraa Pingviinin jälkiä lopulta käytöstä poistettuun luonnonhistorian museoon, jota Pingviini käyttää tukikohtanaan. Ennen pääsyään Pakkasherran luo hän joutuu kuitenkin kohtaamaan itsensä Pingviinin, mutta myös hänen vangitsemansa zombien Solomon Grundyn. Päästyään Pakkasherran luo tämä kertoo Batmanille, että vastalääke on jo kehitetty, mutta se on käyttökelvoton ilman viimeistä ainesosaa – Ra’s al Ghulin verta. Batman varjostaa yhtä Ra’sin johtaman Salamurhaajien liigan jäsentä liigan tukikohtaan Arkhamin alle Wonder Cityyn, jossa kohtaa Ra’sin sekä entisen rakkaansa, Talia al Ghulin, ja saa näytteen Ra’sin verestä. Batman kuljettaa verinäytteen Pakkasherralle, mutta heidän taistellessaan Harley Quinn varastaa ainoan vastalääkkeen.


title: Batman: Arkham City

text: Batman palaa Jokerin luo, ja huomaa tämän olevan täysin parantunut. He ajautuvat taisteluun, jonka aikana Strangen operaatio Protocol 10 – koko Arkham Cityn rikolliskannan surmaaminen – käynnistyy, ja Strange laukaisee itse pommituksen tukikohdastaan Wonder Towerista. Yksi ohjuksista osuu suoraan Batmanin ja Jokerin taistelutantereelle, ja Batman jää kivimassojen alle. Ennen kuin Jokeri ehtii hyödyntää tilanteen, Talia saapuu paikalle ja saa Jokerin jättämään Batmanin henkiin. Hän pääsee kuitenkin pakenemaan Kissanaisen avustuksella, ja lähtee pysäyttämään Jokeria ja tekemään lopun Strangen suunnitelmista.


title: Batman: Arkham City

text: Saapuessaan Strangen tukikohtaan Wonder Toweriin Batman saa tietää, että Ra’s al Ghul on koko Arkham Cityn juonen takana. Ra’s iskee miekkansa kuolettavasti läpi Strangen rinnasta syyttäen tätä siitä, ettei hän saanut Batmania hengiltä. Viimeisellä hengenvedollaan Strange kuitenkin aktivoi varasuunnitelmansa Protocol 11:sta, joka tarkoittaa Wonder Towerin itsetuhojärjestelmän aktivointia. Batman ja Ra’s ehtivät hypätä pois tornista juuri ennen sen räjähtämistä, ja ilmalennon aikana Ra’s riistää itseltään hengen lävistäen itsensä omalla miekallaan yrittäessään tappaa itsensä lisäksi Batmania, joka kuitenkin jää henkiin. Laskeutuessaan maan kamaralle Jokeri lähettää Batmanille tiedon, että hän aikoo tappaa Talian ellei Batman saavu vanhan elokuvateatterin eteen. Batmanin saapuessa paikalle Jokeri vaatii häneltä lääkettä, mutta Talia surmaa hänet paljastaen pitävänsä lääkettä hallussaan. Tämän jälkeen oikea ja edelleen hengissä oleva Jokeri ampuu Talian ja toinen Jokeri, jonka Talia surmasi, paljastuu muodonmuuttaja Savinaamaksi.


title: Batman: Arkham City

text:
Batman ajautuu kamppailuun Savinaaman kanssa, mutta Jokeri räjäyttää teatterin lattian ja kamppailupari putoaa maan alle Wonder Cityyn asti. Batman tuhoaa Ra’s al Ghulin elämänkaivo Lazarus Pitin ennen kuin Jokeri ehtii käyttää sitä, ja juo itse osan vastalääkkeestä. Jokeri hyökkää hänen kimppuunsa, ja lasiputkessa oleva lääke putoaa maahan ja särkyy. Jokeri yrittää epätoivoisesti juoda maahan roiskunutta lääkettä Batmanin kertoessa, että hän olisi kaikesta huolimatta pelastanut Jokerin. Tämä myöntää Batmanille nauraen asian olevan aika hauska, ja kuolee omahyväinen virne kasvoillaan. Pelin tarina päättyy, kun Batman tuo Jokerin ruumiin ulos Arkham Citystä.
Pelin PlayStation 3 ja Xbox 360 -painosten mukana tuleva kertakäyttökoodi oikeuttaa pelaajan saamaan "Catwoman DLC Packin" ja näin ollen saamaan Kissanaisen pelattavaksi hahmoksi. Neljän tehtävän lisäksi hahmo saa DLC-pakkauksessa kaksi uutta asua tavallisen pukunsa lisäksi.


title: Batman: Arkham City

text: Myöhemmin myös Nightwing ja Robin saivat omat DLC-pakkauksensa, jotka tulivat myyntiin verkkoon marraskuussa 2011. Molempien hahmojen DLC-paketit sisälsivät niin ikään kaksi vaihtoehtoista asukokonaisuutta sekä kaksi omaa haastekenttää. Myöhemmin joulukuussa julkaistiin myös uusi "Skins Pack "-julkaisu, joka sisälsi useita Batmanin vaihtoehtoisia asukokonaisuuksia.


title: Batman: Arkham City

text: 23. huhtikuuta 2012 julkisettiin tieto uudesta lisämateriaalipakkauksesta. Nimen "Harley Quinn’s Revenge" () saanut DLC-pakkaus julkaistaisiin 29. toukokuuta PlayStation 3:lle ja päivää myöhemmin Xbox 360:lle. Lähes kaksi tuntia uutta tarinapeliä sisältävässä pakkauksessa pelattavana hahmona Batmanin lisäksi on Robin. Lisäosan tarinan tapahtumat sijoittuvat muutamien viikkojen päähän "Arkham Cityn" loppumisesta: Harley Quinn palaa evakuoituun Arkhamiin ja pystyttää uuden tukikohdan Jokerin vanhoihin tiloihin. Pelin juoni keskittyy Robinin ympärille tämän etsiessä Batmania, joka on kadonnut lähtiessään jahtaamaan Quinnia.


title: Batman: Arkham City

text: Peli on saanut V2.fi:n arvostelussa arvosanaksi 5/5 tähteä.


title: Reissdorf

text: Reissdorf on vuonna 1894 Heinrich Reissdorfin Kölnissä perustama saksalainen panimo. Se valmistaa "Reissdorf Kölsch" -olutta (4,8 t-%).


title: Magyar Posta

text: Unkarin posti () on Unkarin valtion omistama postiyritys. Normaalin postitoiminnan lisäksi se tuottaa myös logistiikka- ja markkinointipalveluja sekä toteuttaa pankkitoimintaa.


title: Magyar Posta

text: Magyar Posta on perustettu vuonna 1867 ja 2010 sen toimitusjohtajana toimii Ildikó Szűts.


title: Poliisin poika (elokuva)

text: Poliisin poika on vuonna 1998 julkaistu televisioelokuva, joka perustuu Jari Tervon samannimiseen romaaniin. Elokuvan on ohjannut Tapio Piirainen.


title: Poliisin poika (elokuva)

text: Elokuva on esitetty televisiossa vuosina 1998, 2000, 2010, 2015 ja 2018. Elokuvasta on julkaistu kirjastotallenne ja DVD-elokuva.


title: Raumharja

text: Raumharja, nykyiseltä nimeltään Raumharju, on saari Taivassalon kunnassa Varsinais-Suomessa.


title: Raumharja

text: Raumharja on kooltaan yhden neliökilometrin luokkaa, hieman suurempi, jos pinta-alaan lasketaan mukaan vesijättömaiden takana olevat luodot. Raumharja sijaitsee Taivassalon Hakkenpään ja Maskun Livonsaaren välisessä salmessa. Saari on ollut asuttuna ainakin 1700-luvun alkupuolelta, jolloin siellä oli Raumharjan torppa. Saari kuului silloin Askaisten seurakuntaan (Villnäs), joka oli Lemun kappeli. Nykyisin saaressa on useita kesäasuntoja.


title: Wiesław Gawłowski

text: Wiesław Stanisław Gawłowski (19. toukokuuta 1950 Tomaszów Mazowiecki – 14. marraskuuta 2000 Białołęka) oli puolalainen lentopalloilija. Hän kilpaili kesäolympialaisissa vuosina 1972, 1976 ja 1980. Vuonna 1976 hän kuului kultaa voittaneeseen joukkueeseen.


title: Planet Hulk

text: Planet Hulk on vuonna 2010 suoraan DVD:lle julkaistu animaatioelokuva, joka perustuu Greg Pakin ja Carlo Pagulayanin tekemään samannimiseen Marvel Comicsin samannimiseen sarjakuvatarinaan. Elokuvan ohjasi Sam Liu ja käsikirjoituksesta vastasi Greg Johnson. Pääosassa ääninäyttelevät muun muassa Rick D. Wasserman, Lisa Ann Beley, Mark Hildreth ja Marc Worden.


title: Planet Hulk

text:
Ihmisten todettua Hulkin tulleen liian vaaralliseksi, Illuminati huijaa Hulkin sukkulaan ja hänet lähetetään toiselle planeetalle, jossa se voisi elää rauhassa. Hulk ei kuitenkaan suostu olemaan rauhassa ja hajottaa sukkulan, joka epäkuntoon mennessä laskeutuu Sakaar-planeetalle, jossa hänet kaapataan orjaksi ja harjoitetaan gladiaattoriksi. Hulk ystävystyy vankinaolon aikana toisiin gladiaattoreihin Hiroimiin, Korgiin, Miekiin ja Elloe Kaifiin, joiden kanssa hän muodostaa liiton syrjäyttääkseen Punaisen Kuninkaan. Hulk ei kuitenkaan aluksi suostunu yhteistyöhön muiden kanssa, mutta suojelee heitä tiukkoina hetkinä.
Elokuva pohjautuu "The Incredible Hulk" -sarjakuvan numeroihin 92–105, joka tunnetaan tarinana nimeltä Planet Hulk. Elokuvan tuottaja Frank Paur kertoi elokuvan tuovan uudenlaisen puolen Hulkista, jossa se ei muuttuisikaan takaisin Bruce Banneriksi vaan olisi pelkkä Hulk. Ajatus lähti kehittää tarina, jossa Hulk olisi ajatteleva olento ja yleisö pääsisi näin katsomaan hahmon psyykkiselle puolelle.


title: Lignell

text: Lignell voi viitata johonkin seuraavista:


title: Jaakko Ylinen

text: Jaakko Kristian Ylinen (s. 18. toukokuuta 1936 Helsinki) on suomalainen arkkitehti.


title: Jaakko Ylinen

text: Ylinen valmistui arkkitehdiksi 1962 ja tekniikan lisensiaatiksi 1968 Teknillisestä korkeakoulusta. Hän toimi 1960-luvulla arkkitehtitoimistojen Mansikka, Salonen & Ylinen Ky ja Salonen–Ylinen Ky ja vuodesta 1969 Kaupunkisuunnittelu Oy:n johtavana arkkitehtina.


title: Jaakko Ylinen

text: Ylinen on osallistunut rakennus- ja kaavoitusprojekteihin Suomen lisäksi entisessä Neuvostoliitossa, Lähi-Idässä ja Kaakkois-Aasiassa. Arkkitehtuurin lisäksi hän on ollut mukana Helsingin metron ja suomalaisten rautatieasemien kalusteiden ja varusteiden suunnittelussa.


title: Jaakko Ylinen

text: Hänen isänsä oli lentotekniikan ja rakennusstatiikan professori Arvo Ylinen ja äitinsä lääketieteen lisensiaatti Lea Maria Hietarinta.


title: Jaakko Ylinen

text: Jaakko Ylinen on suunnitellut seuraavat Helsingin metron asemat yhdessä Jarmo Maunulan kanssa:


title: Hans

text: Hans on miehen etunimi, varsinkin Saksassa ja pohjoismaissa yleinen Johannes-nimen lyhentymä.


title: Hans

text: Hansin nimipäivä on suomenruotsalaisen ja vuodesta 2010 lähtien myös suomenkielisen kalenterin mukaan 27. joulukuuta, apostoli Johanneksen muistopäivänä. Suomessa on joulukuuhun 2017 mennessä ollut kirjoilla 6 710 Hans-nimistä miestä sekä alle 20 naista.


title: Aswang

text: Aswang (tai Asuwang) on myyttinen olento filippiiniläisessä kansanperinteessä. Aswang oleskelee puissa ja pitää Tik-tik ja Wak-wak ääntä. Aswang on luonnostaan paha vampyyrintapainen olento, joka voi muuttua eri eläimiksi. Aswangin elinympäristön lähellä olevan kylän asukkaat ovat rakentaneet kirkon kyläänsä sen puun viereen, jossa Aswang vaanii uhrejaan. Myytin mukaan, jos kirkkoon menee sisälle, Aswang tulee ja tappaa hänet. Aswangia kuvataan yleensä naispuoliseksi.


title: Aswang

text: Aswang on yksi pelätyimmistä myyttisistä olennoista Filippiineissä.


title: Timothy Creamer

text: Timothy "TJ" Creamer (s. 15. marraskuuta 1959) on NASAn astronautti ja Yhdysvaltain maavoimien eversti. Hänet laukaistiin 20. joulukuuta 2009 ensimmäiselle avaruuslennolleen lennolla Sojuz TMA-17. Kansainvälisen avaruusaseman Retkikunta 22:n ja Retkikunta 23:n jäsenenä Creamer vietti puoli vuotta avaruusasemalla.


title: Timothy Creamer

text: Creamer syntyi Fort Huachucassa, Arizonassa, mutta pitää Upper Marlboroa Marylandissa kotikaupunkinaan. Hän on naimisissa Margaret E. Hammerin kanssa. Heillä on kaksi lasta.


title: Timothy Creamer

text: Koulutus


title: Timothy Creamer

text: Yhdysvaltain armeijan stipendiopiskelijana (ROTC) Creamer liittyi joulukuussa 1982 Yhdysvaltain maavoimien ilmavoimien kouluun, mistä hän valmistui elokuussa 1983. Hän toimi Yhdysvaltain 1. panssaridivisioonassa mm. joukkueenjohtajana ja lento-operaatioupseerina sekä 501. hyökkäyskelikopteripataljoonan henkilöstöupseerina. Vuonna 1987 Creamer nimitettiin Yhdysvaltain 82. maahanlaskudivisioonan ilmaratsuväkijoukkojen 17. ratsuväen komentajaksi. Suoritettuaan fysiikan tutkinnon MIT:ssä 1992 Creamer nimitettiin West Pointin fysiikan osaston apulaisprofessoriksi. Hän on osallistunut armeijassa myös laskuvarjohyppykursseille ja esimieskursseille (USAC&GSC). Ennen astronauttivalintaa Creamer työskenteli maavoimien avaruusoperaatioupseerina Houstonissa.


title: Timothy Creamer

text: Creamer nimitettiin NASAn Johnsonin avaruuskeskukseen heinäkuussa 1995 avaruussukkulan integraatiotesti-insinööriksi toimien myöhemmin myös testiryhmän johtajana kahdeksalla sukkulalennolla. Hänen tehtäviinsä kuului pääasiassa avaruussukkulan laukaisu- ja laskuoperaatioiden insinöörien yhteyshenkilönä toimiminen.


title: Timothy Creamer

text: Creamer valittiin NASAn astronauttikoulutukseen kesäkuussa 1998, minkä hän aloitti elokuussa 1998. Suoritettuaan alustavan kaksi vuotta kestäneen intensiivikoulututuksen aiheenaan avaruussukkulat ja Kansainvälinen avaruusasema (ISS), Creamer sijoitettiin avaruusasemaan liittyviin teknisiin tehtäviin, missä hän erikoistui avaruusaseman komento- ja ohjaustietokoneisiin, toimistoautomaation tukitietokoneisiin sekä aseman eri moduulit ja kansainväliset toimijat yhdistävään lähiverkkoon.


title: Timothy Creamer

text: Marraskuusta 2000 lähtien Creamer toimi Retkikunta 3:n miehistön tukitehtävissä (Crew Support Astronaut) miehistön lennon ajan elokuusta 2001 joulukuuhun 2001. Hän edusti miehistöä Maassa ja oli heidän pääasiallinen kontakti Maahan.


title: Timothy Creamer

text: Maaliskuusta 2002 Creamer johti avaruusaseman laitteiston integraatiosta vastaavaa osastoa. Lokakuussa 2004 hänet nimitettiin astronauttitoimiston kiertoradalla olevan tietotekniikan edustajaksi ja koordinaattoriksi.


title: Timothy Creamer

text: Seuraavaksi hänet sijoitettiin robotiikkaosastoon alueenaan yhteistyö kansainvälisten kumppanien kanssa robotiikkaan liittyvissä operaatioissa, sekä komento- ja ohjausohjelmisto ja käyttöliittymät. Lisäksi hän toimi reaaliaikaisen tuen johtajana Retkikunta 12:lle kaikissa ISS:n robotiikkaan liittyvissä operaatioissa.


title: Timothy Creamer

text: Creamer nimitettiin ISS:n Retkikunta 22:n ja Retkikunta 23:n miehistön jäseneksi. Hänet laukaistiin avaruuteen 20. joulukuuta 2009 lennolla Sojuz TMA-17. Creamer toimi puoli vuotta kestävällä komennuksellaan ISS:n lentoinsinöörinä ja NASAn tiedeupseerina. Creamer palasi Maahan 2. kesäkuuta 2010 lennolla Sojuz TMA-17.


title: Tony Garnier

text: Tony Garnier (13. elokuuta 1869 Lyon - 19. tammikuuta 1948 Roquefort-la-Bédoule) oli ranskalainen arkkitehti, eräs modernin kaupunkisuunnittelun ja betoniarkkitehtuurin uranuurtajista. Vuonna 1917 julkaistussa suunnitelmassaan "Une cité industrielle" (1901–1904) Garnier esittelee arkkitehtonisia periaatteitaan, joita hän osin myös toteutti toimiessaan Lyonin kaupunkisuunnittelijana vuodesta 1905 lähtien. Garnier on suunnitellut mm. Lyonin stadionin.


title: Eija

text: Eija on naisen etunimi. Nimi on todennäköisesti muodostettu hengellisessä kielessä, muun muassa eräissä virsissä esiintyvästä huudahduksesta "eijaa". Eijan nimipäivä on ollut almanakassa vuodesta 1950 lähtien 19. helmikuuta. Ortodoksisessa kalenterissa nimipäivä on 9. marraskuuta. Suomessa nimi Eija on 1900-luvun alusta vuoden 2015 loppuun mennessä annettu 24 569 naiselle ja alle kymmenelle miehelle. Pääosa Suomen Eijoista on syntynyt 1940–1950-luvulla. Ruotsissa Eija on etunimenä 1 282 naisella. Norjassa Eija on etunimenä 26 naisella.


title: Nor'easter

text: Nor'easter (myös northeaster) on voimakkaaseen matalapaineeseen liittyvä laaja myrskyalue, jollaisia esiintyy aika ajoin Yhdysvaltain itärannikolla ja Kanadan itäisissä provinsseissa. Tuuli puhaltaa koillisesta, kun matalapaineen keskus on aivan Yhdysvaltain itärannikon tuntumassa merellä, sillä pohjoisella pallonpuoliskolla tuuli pyörii matalapaineen keskuksen ympäri vastapäivään. Nor'easterin synnyttävä matalapaine saa alkunsa yleensä lounaassa Meksikonlahdella, josta ne kulkevat suihkuvirtauksen mukana koilliseen. Nor'easterit saavat voimaa kylmän polaarisen ilmamassan ja lämpimämmän Golfvirran mukanaan tuoman merellisen ilmamassan kohtaamisesta. Mitä suurempi lämpötilaero ilmamassojen välillä on, sitä voimakkaammaksi nor'easter voi kehittyä. Ilmiö voimistuu entisestään silloin, kun Kanadaan muodostuu samaan aikaan terminen korkeapaine ja paine-erovoima nostaa tuulen nopeutta.


title: Nor'easter

text: Nor'easterit aiheuttavat toisinaan huomattavaa tuhoa, sillä ne tuovat erittäin kylmää arktista ilmamassaa pitkälle etelään, missä pakkanen saattaa aiheuttaa kuolemantapauksia. Ilmiöön liittyvät sateet ovat samankaltaisia kuin muissakin keskileveysasteiden liikkuvissa matalapaineissa. Nor'easterit saattavat aiheuttaa merenpinnan äkillisen nousun, rannikkoeroosiota ja hirmumyrskyyn verrattavia tuulenpuuskia. Ilmiöön voi liittyä myös erittäin runsaita lumisateita, joita voimistaa avoveden vaikutus ja joiden tuhovaikutusta lisää niiden esiintyminen harvinaisen pitkällä etelässä, missä tällaisiin säihin ei ole varauduttu.


title: Nor'easter

text:
Nor'eastereita esiintyy Yhdysvaltain itärannikon tuntumassa, useimmiten loka–huhtikuussa, mutta niitä saattaa ilmetä muinakin vuodenaikoina. Useimmat nor'easterit saavat alkunsa Meksikonlahdella syntyvästä matalapaineesta. Meren tarjoama lämpö ja kosteus antavat matalapaineelle lisää energiaa. Suihkuvirtaus kuljettaa matalapaineen Atlantin valtamerelle ja edelleen pohjoiseen Yhdysvaltain itärannikkoa myöten. Eräät nor'easterit voimistuvat tässä vaiheessa lämpimän Golfvirran vaikutuksesta erittäin nopeasti, jolloin tuulennopeus voi kasvaa lähelle hirmumyrskyn luokkaa Suihkuvirtaus aiheuttaa yläilmakehässä divergenssin tai diffluenssin, joka siirtää tai hajottaa nousevan ilman nopeammin kuin uutta tulee tilalle maanpinnan tasalla. Yhdessä Coriolis-ilmiön kanssa ilmiö synnyttää matalapaineen keskusta kiertävä tuulijärjestelmän.
Kylmän Labradorinvirran ja lämpimän Golfvirran vastakohta sekä Yhdysvaltain koillisosan topografiset erityispiirteet tekevät Keski-Atlantin ja Uuden-Englannin osavaltioiden rannikosta otollisen nor'eastereiden synnylle. Niiden uskotaan aiheutuvan arktisesta oskillaatiosta 55. pohjoisen leveysasteen paikkeilla. Arktisella oskillaatiolla on kaksi vaihetta: positiivinen ja negatiivinen. Positiivinen vaihe on ollut hallitseva 1990- ja 2000-luvuilla. Siinä ilma liikkuu nopeasti ja toimii eräänlaisena esteenä keskileveysasteille pyrkivälle arktiselle ilmalle. Negatiivisessa vaiheessa ilma liikkuu hitaammin ja on alttiimpi häiriöille. Tällöin kylmä arktinen ilma pääse tunkeutumaan keskileveysasteille. Positiivisen vaiheen ja negatiivisen vaiheen välillä saattaa esiintyä vaihtelua talven kuluessa. Negatiivisen vaiheen yleisyyden ja nor'eastereiden esiintymisen välillä on havaittu positiivinen korrelaatio.


title: Nor'easter

text: Nor'easterin kulkeutuminen koilliseen johtuu yleensä Bermudan lähistöllä vallitsevasta korkeapaineesta. Nor'easter alkaa yltyä myrskyksi Pohjois-Carolinan rannikolla. Jos matalan keskus kulkee mantereen puolella, rannikolla vallitsee lounaisvirtaus, sateet tulevat vetenä ja koko ilmiö jää heikommaksi. Jos keskus kulkee merellä, nmantereen päällä on koillisvirtaus, joka voimistaa ilmiötä ja aiheuttaa kovia tuulia ja lumipyryä Yhdysvaltain koillisosassa, kuten New Yorkin alueella. Alati voimistuva matalapaine myrskytuulineen kulkeutuu kohti pohjoista Pohjois-Amerikan itärannikkoa myötäillen. Myrskyn voima saavuttaa huippunsa yleensä meren yllä Kanadan rannikon tuntumassa. Myrskyalue jatkaa matkaansa edelleen arktisille alueille, jossa sen tuuli saattaa paikoitellen yltyä hirmumyrskyksi.


title: Nor'easter

text: Nor'easterille ovat tyypillisiä paksut, tummat, alhaalla roikkuvat pilvet. Saman matalapaineen ylityksen aikana sateen voimakkuus voi vaihdella rankkasateesta tihkusateeseen. Vaikka kaikki sadetyypit ovat mahdollisia nor'easterin aikana, ne tunnetaan parhaiten olomuodoltaan kiinteästä sateesta. Ilmiöön liittyy myös alhainen lämpötila ja voimakkaat tuulenpuuskat. Eräissä hyvin harvoissa tapauksissa, kuten vuosien 1979 ja 2006 nor'eastereissa, myrskyn keskus saattaa saada hurrikaaneille tyypillisen pyöreän muodon, jolloin muodostuu pienehkö myrskyn silmä. Tämä muistuttaa polaarimatalan rakennetta.


title: Nor'easter

text: Nor'easterit sekoitetaan usein trooppisiin hirmumyrskyihin. Ne eroavat toisistaan energiataloutensa takia: nor'easterit ovat Suomeen tulevien rintamajärjestelmien kaltaisia matalapaineita, joiden alkuperäinen paine-ero syntyy yläilmakehän virtauksista, ja rintamien sadealueet muodostuvat erilaisten ilmamassojen rajapinnoille. Sen sijaan trooppisten hirmumyrskyjen energianlähteenä on lämmin meri, jossa on vähintään 50 metrin paksuinen ja 26-asteinen vesikerros.


title: Nor'easter

text: Vaikka nor'easter muodostuu voimakkaassa keskileveysasteiden matalapaineessa, jollaisia havaitaan eri puolilla maailmaa, sille ominainen koillistuulen ja runsaasti kosteutta sisältävä spiraaliksi kiertyvä pilvijärjestelmä syntyy alustan ominaisuuksien vaikutuksesta eli otollisesta mantereen ja meren jakaumasta. Samankaltainen ilmiö esiintyy toisinaan Tyynenmeren rannalla Pohjois-Japanissa, jolloin tuulensuunta on luoteen ja pohjoisen väliltä. Euroopassa nor'easterin kaltainen säätyyppi on epätodennäköinen, sillä vaikkakin koillistuulet saattavat olla voimakkaita, niiltä puuttuu Golfvirran kaltainen lämmön ja kosteuden lähde, ja siksi pilvien vesisisältö ei ole riittävän suuri aiheuttaakseen samanlaisia tulvia ja voimakkaita lumipyryjä,


title: Nor'easter

text: Yleensä nor'easterit tuovat mukanaan valtavan määrän sateita, voimakkaita tuulia, korkeita aaltoja ja pienehköjä myrskyvuoksia rannikolle. Olosuhteista ja vuodenajasta riippuen nor'eastereihin liittyy vesisateita, jäänmuodostusta ja lumisateita. Yhdysvaltain koillisosan keskeisiä lentokenttiä saatetaan joutua sulkemaan useiden vuorokausien ajaksi jään, lumen ja voimakkaan tuulen takia, jolloin tuhannet ihmiset joutuvat saarroksiin. Vaikeiden olosuhteiden johdosta myös valtateitä ja valtakunnallisia pääteitä voidaan sulkea liikenteeltä. Lisäksi nor'easterit aiheuttavat katkoksia sähkönjakelussa.


title: Nor'easter

text: Termi "nor'easter" on tullut amerikanenglantiin vanhasta brittienglannista. "Oxford English Dictionaryn" (OED) mukaan ensimmäinen muistiinpantu merkintä englannin kielen termistä "nore" ("north" eli "pohjoinen" ) kompassin ja tuulen suunnan yhteydessä on vuodelta 1612 ("How blowes the winde Syr?" "Wynde! is Nore-Nore-West."). Samankaltaista käyttöä on merkitty muistiin vuosilta 1688 (". . . Nore and Nore-West . . .") ja 1718 (". . . Nore-west tai Nore-nore-west."). Näitä edelsi termi "noreast," josta on maininta vuodelta 1594 ("Noreast by North raiseth a degree in sayling 24 leagues.") ja joka näkyy esimerkiksi kompassin tuuliruusussa vuodelta 1607. Kompassin 32 suuntaa nimettiin englannin kielessä termein "Nor'east (tai west)", "Nor' Nor'-east (tai west)", "Nor'east b' east (tai west)" ja niin edelleen. OED:n mukaan vanhin maininta termistä "nor'easter" on vuodelta 1836. Termi "nor'easter" kehittyi luontevasti kompassin suuntien ja tuulensuuntien historiallisista kirjoitusasuista ja ääntämistavoista.Marraskuun lopun nor'easter Floridassa vuonna 1984 oli paitsi poikkeuksellisen varhainen, myös poikkeuksellisen eteläinen. Kyseisen myrskyn sateet tulivat vetenä. Myrsky aiheutti paikoin huomattavaa rannikkoeroosiota. Vuonna 2006 sattui niin ikään marraskuinen nor'easter, joka toi Etelä-Carolinan Charlestoniin ja Georgian Savannahiin tilastoidun historian varhaisimmat lumisateet.


title: Tynwald

text: Tynwald on Mansaaren kaksihuoneinen hallintoelin. Se koostuu kansan valitsemista edustajista jotka ovat osa House of Keysiä ja epäsuorasti valituista edustajista lakiasäätävässä neuvostossa. Molemmat huoneet kokoontuvat yhtä aikaa vain Tynwald-päivänä, yleensä 5. heinäkuuta, St John'sissa. Muina aikoina istunnot pidetään Douglasissa. Tynwaldin nimitys tulee muinaisnorjan kielisestä nimityksestä "Þingvǫll", joka tarkoittaa tingin kokoontumispaikkaa. Tynwaldin on usein väitetty olevan pisimpään keskeytymättömästi pystyssä ollut parlamentti, sen perustivat vuonna 979 viikingit.


title: Fätit ämceet ja vikkelät riimit

text: Fätit ämceet ja vikkelät riimit on Alamaan ja Solosen 10. huhtikuuta 2008 julkaistu albumi. Albumi julkaistiin ilmaiseksi ladattavana Mellakkaviihde.com -sivustolla. Levyn tarkoituksena oli koota Alamaan ja Solosen julkaisemattomia kappaleita yhteen pakettiin. Useat kappaleiden nimien s-kirjaimet on korvattu z-kirjaimella.


title: Keminniemi

text: Keminniemi on alue Sallan kunnassa. Se käsittää Ahvenselän, Pahkakummun, Varvikon, Vittikon, Koutelon ja Vallovaaran kylät. Alueen keskuskylä on Ahvenselkä. Keminniemellä oli vuonna 2002 noin 350 asukasta, mutta asukasmäärä on sittemmin pienentynyt. Keminniemen koulu oli toiminnassa vuoteen 2002 saakka ja sijaitsi Ahvenselässä.


title: Halka

text: Halka on Stanisław Moniuszkon säveltämä puolankielinen ooppera. Libretto on Włodzimierz Wolskin. Alkuperäinen kaksinäytöksinen versio esitettiin ensi kertaa Vilnassa vuonna 1848. Nelinäytöksinen versio esitettiin ensi kerran 1858 Varsovassa, ja se oli hyvin suosittu.


title: Halka

text: Oopperan musiikin melodiat ja tanssirytmit viittaavat kansanmusiikkiin. Ooppera on puolalaisille kansallinen symboli.


title: Halka

text: Romanttinen tarina kertoo rakkaudessa pettyneestä nuoresta naisesta. Kyseessä on kolmiodraama, jossa maalaistyttä rakastuu korkeammassa yhteiskunnallisesa asemassa olevaan mieheen.


title: Król Roger

text: Król Roger (suomeksi ”Kuningas Roger”) on puolankielinen ooppera, jonka sävelsi Jarosław Iwaszkiewiczin kirjoittamaan librettoon Karol Szymanowski. Teos esitettiin ensi kertaa Varsovassa 19. kesäkuuta 1926 Emil Młynarskin johtamana. Esittäjien joukossa oli säveltäjän sisko, sopraano Stanisława Korwin-Szymanowska, joka tulkitsi Roxanan roolin.


title: Król Roger

text: Pohjois-Amerikassa Król Roger esitettiin ensi kertaa tammikuussa 1988. Ooppera on kolminäytöksinen.


title: Maracaibojärvi

text: Maracaibojärvi () on Etelä-Amerikan pohjoisosassa Venezuelassa sijaitseva sisämeri, jonka pinta-ala on noin 13 200 neliökilometriä. Maracaibojärvi on yhteydessä Karibianmeren Venezuelanlahteen noin 75 kilometriä pitkän ja kahdeksan kilometriä leveän San Carlosin kanaalin kautta. Sisämeren suuosissa vesi on murtovettä, mutta sisäosissa makeaa. Maracaibojärveen laskevia jokia ovat Catatumbo, Santa Ana ja Chama.


title: Maracaibojärvi

text: Maracaibojärven suulla sijaitsee Maracaibon satamakaupunki, joka on Venezuelan toiseksi suurin kaupunki. Vuonna 1962 kanaalin yli rakennettiin 8,7 kilometrin pituinen Kenraali Rafael Urdanetan silta. Järven itäosassa sijaitsevat Venezuelan rikkaimmat öljykentät.


title: Maracaibojärvi

text: Veden pinnalla kelluva vesikasvi pikkulimaska ("Lemna minor") on vuodesta 2004 muodostunut vakavaksi ongelmaksi Maracaibojärvellä.


title: Maracaibojärvi

text: Järveen laskevan Catatumbojoen suualue on tunnettu poikkeuksellisen voimakkaista ukkosmyrskyistään, joiden syntyyn vaikuttavat kuuma ja kostea ilmasto sekä Andeilta puhaltava tuuli. Alueella on sanottu ukkostavan useiten maailmassa.


title: Riddaren och draken

text: Riddaren och draken on ruotsinkielinen kirkko-ooppera, jonka Mikko Heiniö sävelsi Turun Oopperayhdistyksen tilauksesta Turun tuomiokirkon 700-vuotisjuhlavuodeksi 2000. Libreton oopperaan teki Bo Carpelan.


title: Riddaren och draken

text: Teos kantaesitettiin Turun tuomiokirkossa 9. marraskuuta 2000, ja esitystä johti Ulf Söderblom. Orkesteriosuuksista vastasi Turun filharmoninen orkesteri. Rooleissa esiintyivät:Teoksen levytyksen julkaisi BIS.


title: A noite do castelo

text: A noite do castelo on brasilialaisen Antônio Carlos Gomesin ensimmäinen ooppera. Se on kolminäytöksinen ja portugalinkielinen. Libreton siihen teki António Feliciano de Castilhon runon pohjalta Antônio José Fernandes dos Reis. Teos esitettiin ensi kertaa Rio de Janeiron Theatro Lyrico Fluminensessa 4. syyskuuta 1861 säveltäjän johdolla.


title: Scala (täsmennyssivu)

text: Scala voi viitata johonkin seuraavista:


title: Jääkiekon SM-sarjakausi 1965–1966

text: Jääkiekon SM-sarjakausi 1965–1966 oli 37. kerta, kun pelattiin jääkiekon Suomen mestaruudesta. 12 joukkuetta oli jaettu kahteen kuuden joukkueen lohkoon. Lohkon sisällä pelattiin kaksinkertainen sarja, eli jokaiselle joukkueelle kertyi 10 ottelua. Lohkojen kolme parasta jatkoivat ylempään jatkosarjaan ja sijaan kolme huonointa joutuivat alempaan jatkosarjaan. Ylemmän jatkosarjan voittaja oli Suomen mestari ja alemman jatkosarjan kolme huonointa putosivat Suomen sarjaan.


title: Jääkiekon SM-sarjakausi 1965–1966

text: Hallitsevana mestarina kauteen lähti Porin Karhut, mutta Karhut jäi omassa alkulohkossaan neljänneksi ja joutui alempaan jatkosarjaan. Mestariksi nousi neljän pisteen erolla ennen Rauman Lukkoa Tampereen Ilves, jolle mestaruus oli 1960-luvulla jo kolmas. Pronssimitalista käytiin tiukka taistelu, sillä kolmanneksi sijoittunut SaiPa ja neljäntenä oleva TPS olivat molemmat saaneet jatkosarjassa 10 pistettä. SM-sarjasta putosivat helsinkiläiset HJK ja HIFK sekä Oulun Kärpät, joka pelasi ensimmäisen kautensa SM-sarjassa. Edellisellä kaudella SM-sarjasta pudonnut Tappara nousi takaisin SM-sarjaan. Tapparan lisäksi SM-sarjaan nousivat myös SaPKo ja Hermes.


title: Jääkiekon SM-sarjakausi 1965–1966

text: SM-sarjan kauden 1965–1966 paras pistemies oli Ilveksen Jorma Peltonen, joka teki 39 tehopistettä 20:ssä ottelussa.


title: Jääkiekon SM-sarjakausi 1965–1966

text: HJK, HIFK ja Kärpät putosivat SM-sarjasta. Tilalle nousivat Suomen sarjan lohkovoittajat Tappara (lounaislohko), SaPKo (itälohko) ja Hermes (pohjoislohko).


title: Mikael Aro

text: Esko Mikael Aro (s. 10. heinäkuuta 1965 Helsinki) on suomalainen yritysjohtaja. Hän oli VR:n toimitusjohtaja vuosina 2009–2016. Aiemmin Aro toimi Carlsbergin Pohjoismaiden aluejohtajana ja yhtiön johtoryhmän jäsenenä vuodesta 2007.


title: Mikael Aro

text: Aro on koulutukseltaan eMBA. Vuonna 2001 hän aloitti Sinebrychoffilla ja toimi vuodesta 2005 yrityksen toimitusjohtajana.


title: Mikael Aro

text: Kesäkuussa 2016 Aro irtisanoutui VR:ltä ja siirtyi syksyllä pääomasijoitusyhtiö Tritonin osakkaaksi ja neuvonantajaksi. Hän on Mehiläisen hallituksen puheenjohtaja vuodesta 2016.


title: Aro (täsmennyssivu)

text: Aro voi viitata johonkin seuraavista:


title: Kuitunen

text: Kuitunen on seuraavien tunnettujen suomalaisten henkilöiden sukunimi:


title: Paloma Faith

text: Paloma Faith, syntyjään Paloma Faith Blomfield, (s. 21. heinäkuuta 1981) on englantilainen laulaja ja näyttelijä.


title: Paloma Faith

text: Faith syntyi Lontoon Hackneyssä espanjalaiselle isälle ja englantilaiselle äidille, jotka erosivat hänen ollessaan kaksivuotias. Faithin äiti kasvatti hänet Stoke Newingtonissa. Faith opiskeli humanististen tieteiden kandidaatiksi Leedsin yliopistossa ennen kuin suoritti maisterin tutkinnon Central Saint Martins College of Art and Design -koulusta.


title: Paloma Faith

text: Faith on maininnut vaikuttajikseen Frank Sinatran, Billie Holidayn, Etta Jamesin ja Ella Fitzgeraldin.


title: Heathen

text: Heathen on brittimuusikko David Bowien kesäkuussa 2002 julkaistu studioalbumi. Se nousi Yhdysvaltain Billboard-listan sijalle 14, menestyen siellä paremmin kuin yksikään Bowie-albumi lähes kahteenkymmeneen vuoteen. Myös kriitikoiden palaute oli yleisesti positiivista.Immonen 2005, s. 184.


title: Heathen

text: Albumilla vierailevat kitaristit Pete Townshend (The Who) ja Dave Grohl (Foo Fighters). Molemmat soittavat yhdessä kappaleessa.


title: Alan Smith (jalkapalloilija, 1962)

text: Alan Smith (s. 21. marraskuuta 1962) on englantilainen entinen jalkapalloilija, pelipaikaltaan hyökkääjä.


title: Alan Smith (jalkapalloilija, 1962)

text:
Smith edusti suurimman osan ammattilaisurastaan lontoolaisseura Arsenalia, jonne hän siirtyi vuonna 1987. Tätä ennen hän pelasi viiden vuoden ajan, vuodesta 1982, Leicester Cityssä. Hän oli Arsenal-vuosinaan voittamassa kahta Englannin mestaruutta, kausina 1988–1989 ja 1990–1991, joina hän oli myös silloisen Englannin 1. divisioonan paras maalintekijä. Ensiksi mainitulla kaudella hän teki 23 ja jälkimmäisellä 22 liigamaalia. Lisäksi Smith oli voittamassa FA Cupia vuonna 1993 ja Euroopan cup-voittajien cupia vuonna 1994. Hän teki italialaisseura Parmaa vastaan pelatun, 1–0 päättyneen loppuottelun ainoan maalin.
Smith lopetti pelaajauransa vuonna 1995, 32-vuotiaana, polvivamman vuoksi. Hän edusti Arsenalia kahdeksan vuoden aikana 347:ssä ottelussa, joissa hän teki 115 maalia. Englannin A-maajoukkueessa Smith pelasi 13 ottelua, ensimmäisen kerran vuonna 1988, ja teki kaksi maalia. Hän kuului Englannin joukkueeseen jalkapallon Euroopan-mestaruuskilpailuissa 1992.
Pelaajauransa jälkeen Smith on toiminut muun muassa The Daily Telegraph -lehden kolumnistina ja television Sky Sportsin jalkapallokommentaattorina. Hän on ollut kommentaattorina myös EA Sportsin FIFA-videopeleissä.


title: Tapio Simos

text: Tapio Simos (s. 1950) toimi VR Osakeyhtiön toimitusjohtajana eroamiseensa vuonna 2009 asti. VR:n johtoryhmään hän oli tullut 7 vuotta aikaisemmin, jota ennen hän oli toiminut teknisen tukkukaupan parissa.


title: Tapio Simos

text: Simos ilmoitti elokuussa 2009 lähtevänsä VR:ltä omasta pyynnöstään. Eronsa syyksi hän ilmoitti työasiat. Konsernin toimitusjohtaja Mikael Aro olisi halunnut hänen jatkavan tehtävässään. Simoksesta oli tehty heinäkuussa Lahden poliisille rikosilmoitus. Jutussa tutkittiin joulukuun 2008 ja toukokuun 2009 välillä tapahtuneita pahoinpitelyä, kunnianloukkausta, kotirauhan rikkomista ja yksityiselämää koskevan tiedon levittämistä. Simos kiisti syyllistyneensä rikoksiin sekä kiisti myös eronsa johtuneen epäilyistä. Syyttäjä päätti jättää syytteen nostamatta näytön puutteen takia.


title: Ivo Josipović

text: Ivo Josipović, (s. 28. elokuuta 1957 Zagreb) on kroatialainen poliitikko, säveltäjä ja maansa kolmas presidentti vuosina 2010–2015. Josipović edusti poliitikkona Kroatian sosiaalidemokraattista puoluetta.


title: Ivo Josipović

text: Josipović opiskeli oikeustieteitä ja valmistui maisteriksi vuonna 1985 ja tohtoriksi 1994. Lisäksi Josipović on opiskellut Zagrebin musiikkiakatemiassa. Ennen presidenttikauttaan Josipović toimi Kroatian parlamentin jäsenenä vuodesta 2003 lähtien.


title: Ivo Josipović

text: Josipović voitti 32,4 prosentin ääniosuudella Kroatian presidentinvaalien ensimmäisen kierroksen 27. joulukuuta 2009. Josipovićin vastaehdokkaaksi vaalien toiselle kierrokselle tuli sitoutumaton Milan Bandić. Toinen kierros pidettiin 10. tammikuuta 2010. Josipović sai äänistä 60,29 % ja valittiin maansa kolmanneksi presidentiksi.


title: Ivo Josipović

text: Josipović pyrki toisellekin presidenttikaudelle, mutta tammikuussa 2015 pidetty vaali ratkesi hänen vastaehdokkaansa Kolinda Grabar-Kitarovićin niukkaan voittoon.


title: Åtvidaberg

text: Åtvidaberg on samannimisen Åtvidabergin kunnan keskustaajama. Se sijaitsee Itä-Götanmaan läänissä ja Itä-Götanmaan historiallisessa maakunnassa Etelä-Ruotsissa. Vuoden 2010 lopussa taajamassa oli 6 859 asukasta.


title: Åtvidaberg

text: Åtvidaberg oli 1970-luvun alun kuntauudistukseen asti kauppala.


title: Åtvidaberg

text: Åtvidabergin alueella alettiin keskiajalla louhia kuparia ja kuntaan muodostui paljon teollisuutta. 1970-luvulle saakka suurimpana teollisuusyrityksenä toimi laskimia valmistanut Facit. Vuonna 1972 Facit myytiin Electroluxille, joka myi sen eteenpäin Ericssonille vuonna 1981. Myöhemmin sen toiminnot kuitenkin erotettiin Ericssonista ja ne kuuluvat nykyään PartnerTech AB -nimiselle yritykselle.


title: Åtvidaberg

text: Kunnan jalkapallojoukkue Åtvidabergs FF pelaa Ruotsin jalkapallon korkeimmalla sarjatasolla Allsvenskanissa. Åtvidaberg on pienin Allsvenskan-joukkueen kotikunta kaudella 2012.


title: Willy Hess (viulisti)

text: Willy Hess (14. heinäkuuta 1859, Mannheim, Saksa – 17. helmikuuta 1939, Berliini, Saksa) oli saksalainen viulutaiteilija ja viulunsoiton opettaja. Hän opiskeli aluksi opettajanaan oma isänsä, joka oli Louis Spohrin oppilas. Vuonna 1865 Hess matkusti opiskelemaan Yhdysvaltoihin, jossa teki 9-vuotiaana kiertueen Thomas Orchestran kanssa. Alankomaihin hän muutti 1872, sieltä Heidelbergiin ja 1876 hän aloitti opinnot Berliinin musiikkikorkeakoulussa Joseph Joachimin oppilaana. Aiemmin häntä oli opettanut muun muassa Henri Vieuxtemps.


title: Willy Hess (viulisti)

text: Hess työskenteli konserttimestarina Frankfurt am Mainissa 1878–1886 ja hänestä tuli 1886 Rotterdamin konservatorion viulunsoiton professori. Vuodet 1888–1895 hän toimi Manchesterissa Hallé-orkesterin konserttimestarina ja 1895–1903 Kölnin konservatorion professorina. Kölnissä Hess toimi Gürzenich-kvartetin ensiviulistina. Lontoon kuninkaallisessa musiikkiakatemiassa (Royal Academy of Music) hän opetti 1903–1904. Berliinin musiikkikorkeakoulun viulunsoiton professorina hän oli 1910–1928.


title: Willy Hess (viulisti)

text: Kamarimusiikkia Willy Hess soitti Boston Symphony Quartettissa, josta myöhemmin tuli Hess-Schröder-kvartetti. Berliinissä syntyi pianotrio, jossa pianoa soitti Georg Schumann ja sellistinä toimi aluksi Hugo Dechert. Sittemmin selloa soitti G. Wille ja lopuksi A. Földesy. Berliinissä Hess soitti myös Haliř-kvartetin ensiviulistina.


title: 4-hydroksinonenaali

text: 4-hydroksinonenaali (CHO) on tyydyttymätön hydroksyyliryhmän sisältävä aldehydi. 4-hydroksinonenaali on solumyrkyllinen yhdiste, jota muodostuu lipidien peroksidaatiossa.


title: 4-hydroksinonenaali

text: 4-hydroksinonenaalia syntyy oksidatiivisen stressin yhteydessä LDL-kolesterolista. Erityisesti 4-hydroksinonenaalia muodostuu monityydyttymättömistä omega-6-rasvahapoista, kuten arakidonihaposta ja linolihaposta.


title: 4-hydroksinonenaali

text: 4-hydroksinonenaalin lisäksi LDL-kolesterolin hapettuessa syntyy muitakin haitallisia yhdisteitä, kuten malonidialdehydiä ja radikaaleja.


title: 4-hydroksinonenaali

text: 4-hydroksinonenaali on hyvin reaktiivinen ja reagoi esimerkiksi monien proteiinien kanssa aiheuttaen soluvaurioita ja jopa apoptoosin eli solukuoleman. Yhdiste reagoi erityisesti rikkiä sisältävien aminohappojen kanssa. Se kiinnittyy kovalenttisesti kysteiini-, histidiini- ja lysiiniaminohappoihin niin kutsutulla Michael-additiolla.


title: 4-hydroksinonenaali

text: 4-hydroksinonenaali on mutageeninen yhdiste eli kykenee aiheuttamaan vaurioita DNA:ssa. Lisäksi se estää proteolyysiä. Aineen yhteyttä Parkinsonin tautiin on myös tutkittu. Otsonin on todettu lisäävän 4-hydroksinonenaalin muodostumista kehossa. On siis mahdollista, että yhdiste on osasyyllinen otsonin aiheuttamiin soluvaurioihin esimerkiksi keuhkoissa.


title: 4-hydroksinonenaali

text: Glutationi on tripeptidi, joka sisältää kysteiiniaminohapon. 4-hydroksinonenaali reagoi proteiinien sijasta glutationin kanssa eikä näin pääse aiheuttamaan soluvaurioita. Tätä reaktiota katalysoivat entsyymit, jotka kuuluvat glutationi-S-transferaaseihin. Näillä entsyymeillä ja glutationilla on siis tärkeä rooli 4-hydroksinonenaalin detoksifikaatiossa.


title: Merimiessäkki

text: Merimiessäkki () on suuri sylinterin muotoinen kantoväline, jonka saa suljettua päältä. Merimiessäkki valmistetaan paksusta kankaasta, jolloin se on sekä kevyt että kestävä.


title: Merimiessäkki

text: Merimiessäkin englanninkielinen nimi "Duffel bag" viittaa belgialaiseen Duffelin kaupunkiin. Sieltä oli alkujaan peräisin paksu kangas, josta säkkejä tehtiin. Suomalainen nimi merimiessäkki perustuu säkin yhteen perinteiseen käyttäjäkuntaan, merimiehiin. Näiden lisäksi merimiessäkki kuuluu useassa valtiossa sotilaiden varustukseen.


title: Willy Hess

text: Willy Hess (12. lokakuuta 1906, Winterthur, Sveitsi – 9. toukokuuta 1997, Winterthur, Sveitsi) oli sveitsiläinen musiikintutkija ja säveltäjä. Hän opiskeli pianonsoittoa ja musiikinteoriaa Zürichin konservatoriossa 1926–1929 opettajinaan Volkmar Andreae, Paul Müller-Zürich ja Walter Frey. Samanaikaisesti hän opiskeli musiikkitiedettä Zürichin yliopistossa. Vuosina 1929–1930 hän opiskeli Berliinissä ja jatkoi vielä sen jälkeen pianonsoiton opiskelua Freyn johdolla. Työuransa hän aloitti kotikaupungissaan musiikinopettajana ja toimi 1942–1971 kaupunginorkesterin (Winterthur Stadtorchester) fagotistina. Opetus- ja soittotyönsä ohessa Hess sävelsi sekä toimi kriitikkona ja tutkijana. Hän muun muassa toimitti Beethovenin julkaisemattomien sävellysten kokoomateoksen 1959–1972.


title: HC Dennis

text: HC Dennis oli turkulainen käsipalloseura, joka lakkautettiin vuonna 2005.


title: HC Dennis

text: Seuran perusti vuonna 1995 turkulainen pizzayrittäjä Dennis Rafkin. Seura sai paikan käsipallon 3-divisioonasta Turun Weikkojen luovuttua sarjapaikasta. Sen jälkeen seura nousi vuosi vuodelta sarjaportaista ylöspäin.


title: HC Dennis

text: Vuonna 1996 seura aloitti virallisen pelitoimintansa ja nousi jo kaudeksi 1998–1999 SM-sarjaan. Ensimmäinen kausi päättyi heti mitaleihin, sillä seura voitti SM-pronssia. 2000-luvulla seura alkoi saavuttamaan kirkkaimpia mitaleita ja vuonna 2000 HC Dennis voitti ensimmäisen Suomen mestaruutensa. Seura voitti myös viisi perättäistä käsipallon Suomen Cupia. Viimeisellä kaudellaan HC Dennis saavutti SM-pronssia, jolloin seura oli saavuttanut seitsemällä perättäisellä kaudella vähintään SM-mitalin.


title: HC Dennis

text: Huhtikuussa 2005 seuran toiminta päätettiin lopettaa Rafkinin huonon terveydentilan takia. Lopettamispäätöstä edesauttoivat myös kaupungin huono hallitilanne, sekä Pohjoismaiden käsipalloliigan peruuntuminen. HC Dennisin sarjapaikan sai HC Fenix, joka jatkoi seuran junioritoimintaa.


title: Akša

text: Akša () on kylä ja maalaiskunta Taka-Baikalian aluepiirissä Venäjällä. Se sijaitsee Ononin ja sen sivujoen Akšan laaksossa 269 kilometriä Tšitasta etelään. Kylä on Akšan piirin keskus. Asukkaita on 4 100 henkeä (vuonna 2002).


title: Akša

text: Totmasta muuttaneet talonpojat perustivat kylän vuonna 1750. Siellä ovat asuneet karkotettuina dekabristit Pavel Abramov (1832–1836), Konstantin Torson (1835–1837) ja Wilhelm Küchelbecker (1839–1844). Vuodesta 1872 lähtien Akša oli kaupunki sekä Taka-Baikalian lääniin kuuluneen piirikunnan ja kasakkastanitsan keskus. Vuonna 1926 se alennettiin kyläksi.


title: Akša

text: Akšassa on metsäteollisuutta ja lihatehdas. Kylässä toimii keskikoulu, lasten luomistyön keskus, urheilukoulu, kulttuuritalo, kotiseutumuseo, kirjasto, piirisairaala ja ortodoksinen pyhän Nikolaoksen kirkko. Paikallislehtenä ilmestyy "Selskaja nov". Nähtävyyksiä ovat Pavel Abramovin hauta, Akšan linnoituksen jäänteet sekä vanhat asuintalot.


title: Luettelo televisiosarjan Metsolat henkilöistä

text: Tämä on luettelo televisiosarjan Metsolat henkilöistä.


title: Tupik

text: Tupik () on kylä ja maalaiskunta Taka-Baikalian aluepiirissä Venäjällä. Se sijaitsee Tungir-joen rannalla 811 kilometriä Tšitasta koilliseen. Kylä on Tungirin-Oljokman piirin keskus. Asukkaita on 1 000 henkeä (vuonna 2002).


title: Tupik

text: Kylä on perustettu turkisten kauppapaikaksi 1920-luvulla. Vuonna 1966 se siirrettiin kauemmaksi tulva-alueelta. Ennen Baikalin–Amurin rautatien rakentamista Tupikin kautta kulki talvitie Kalarin piirin Tšaraan. Lentoliikenne alueen pääkaupunkiin loppui vuonna 1993. Nykyään maantie yhdistää kylän 102 kilometrin päässä sijaitsevaan Mogotšan rautatieasemaan.


title: Tupik

text: Asukkaat harjoittavat etupäässä metsästystä. Kylässä asuu noin 90 evenkiä. Tupikissa on piirin ainoa keskikoulu ja sen yhteydessä toimiva kotiseutumuseo, koululaisten asuntola, vapaa-ajankeskus, kirjasto, piirisairaala ja sääasema. Paikallislehtenä ilmestyy "Severjanka".


title: Jussi Ristimäki

text: Jussi Mikko Ristimäki (s. 30. tammikuuta 1944 Seinäjoki) on suomalainen jalkapallovalmentaja ja entinen jalkapalloilija.


title: Jussi Ristimäki

text:
Ristimäen kasvattajaseura pelaajana oli Törnävän Pallo-55. Suurimman osan peliurastaan hän pelasi Seinäjoen Palloseurassa sekä Ilves-Kissoissa.
Kissojen paidassa hän pelasi SM-sarjassa 81 ottelua. Maajoukkueessa Ristimäki pelasi kaksi ottelua alle 18-vuotiaiden joukkueessa vuonna 1962.


title: Jussi Ristimäki

text:
Pelaajauransa loputtua Ristimäki siirtyi heti valmennustehtäviin. Hän toimi neljänä kautena Tampereen Ilveksen apuvalmentajana. Vuonna 1982 hän otti haltuunsa Ilveksen päävalmentajan paikan ja johdatti seuran seuraavalla kaudella mestaruuteen. Vuotta myöhemmin joukkue saavutti SM-pronssia. Kaudeksi 1985 Ristimäki siirtyi Tampereen Pallo-Veikkojen joukkueen peräsimeen II divisioonassa ja saavutti jo ensimmäisellä kaudellaan nousun I divisioonaan. Ristimäki palasi kuitenkin Ilveksen valmentajaksi 1989 ja johdatti seuran sen historian toiseen Suomen Cup -mestaruuteen vuonna 1990. Kausina 1993–1994 hän toimi porilaisen FC Jazzin päävalmentajana johdattaen heti ensimmäisellä kaudella joukkueen Suomen mestaruuteen.
Kesken kauden 1995 Ristimäki tuli toiselle kerralleen TPV:n valmentajaksi, tavoitteenaan säilyttää joukkueen sarjapaikka. Hän ei kuitenkaan onnistunut kääntämään joukkueen kurssia ja putoaminen sinetöityi viimeisellä kierroksella. Tämän jälkeen Ristimäki toimi kolme kautta piirijoukkuevalmentajana.


title: Jussi Ristimäki

text: Pidettyään taukoa vastuuvalmentamisesta kolmen vuoden ajan, Ristimäki palkattiin heinäkuussa 2001 mestaruuteen johdattamansa Jazzin valmentajaksi pelastaakseen joukkueen putoamiselta. Hän onnistui tehtävässään ja Jazz säilyi Veikkausliigassa. Ristimäki palkattiin toistamiseen pelastamaan Jazz vuoden 2002 liigakarsintaa varten, jossa porilaisjoukkue säilyi sarjassa viimeisen pelin tasatuloksen ansiosta. Seuraavan kerran valmentajana Ristimäki toimi vuonna 2006, kun hänet palkattiin vahvistamaan Porin Palloilijoiden valmennusryhmää kesken kauden. Toistaiseksi viimeisen kerran päävalmentajana hän on toiminut Ilves-Kissojen peräsimessä, jossa hän saavutti sarjanousun Kakkoseen kaudella 2010.


title: 9Dragons

text: 9Dragons on eteläkorealaisen Indy21:n kehittämä massiivinen monen pelaajan verkkoroolipeli, joka julkaistiin ensi kerran suljettuna beta-versiona Microsoft Windowsille syyskuussa 2006.


title: 9Dragons

text: Peli sijoittuu Ming Dynastian aikaiseen Kiinaan ja pohjautuu kamppailulajien ympärille. Pelaaja voi omalla hahmollaan aloittaa kuudesta eri paikasta oman seikkailunsa. Jokainen aloituspaikka on jonkin klaanin hallinnassa. Jokaisessa näistä on matalatasoisia hirviöitä, elämiä tai sotureita, joita surmaamalla voi kehittää omaa hahmoaan.


title: Sinikka Torkkola

text: Taimi Sinikka Torkkola (s. 21. toukokuuta 1960, Viiala) on tamperelainen viestinnän ja journalismin tutkija sekä vasemmistopoliitikko. Koulutukseltaan Sinikka Torkkola on yhteiskuntatieteiden tohtori ja sairaanhoitaja.


title: Sinikka Torkkola

text: Hän kirjoittanut ylioppilaaksi Toijalan lukiosta 1980. Sairaanhoitajaksi hän valmistui 1985 Tampereen sairaanhoito-opistosta. Hän opiskeli pääaineenaan tiedotusoppia Tampereen yliiopistossa ja valmistui yhteiskuntatieteiden maisteriksi 1997 ja tohtoriksi 2008. Torkkola asuu Tampereen Tammelassa puolisonsa kanssa.


title: Sinikka Torkkola

text: Yliopistotutkija Torkkola on työskennellyt Tampereen yliopistossa tutkijana ja opettajana sekä hallinnolliisissa tehtävissä vuodesta 1997. Torkkola on toiminut vuodesta 2010 Tampereen yliopiston Julkisenalan koulutettujen, JUKO ry:n pääluottamushenkilönä. Aiemmin Torkkola on työskennellyt toimittajana ja sairaanhoitajana sekä Suomen Rauhanpuolustajien Pohjois-Hämeen piirisihteerinä. Hänellä on myös kokemusta tehdastyöntekijän, siivoojan ja laitosapulaisen työstä.


title: Sinikka Torkkola

text: Torkkola on ollut vierailevana tutkijana Moskovan valtion yliopistossa 2012 ja Oregonin yliopistossa 2014. Hän toiminut ECREA's Women's Network vararapuheenjohtaja 2008-2012 sekä hallituksen jäsenä 2008-2012.


title: Sinikka Torkkola

text: Torkkola on toiminut Tiedotustutkimus-lehden päätoimittajana vuodet 2006-2007. Torkkola on toiminut myös lehteä kustantavan Media- ja viestintätieteellisen seuran Mevi ry:n puheenjohtajana vuosina 2012-2015. Vuosina 2000-2002. hän toimi Mevin edeltäjän Tiedotustutkimusyhdistyksen Toy ry:n taloudenhoitaja-sihteerinä.


title: Sinikka Torkkola

text: Torkkola on toiminut myös Tampereen yliopiston tieteentekijät Tatte ry puheenjohtaja 2007-2010. Torkkola on tullut tunnetuksi myös Tampereen korkeakoulujen yhdistymishankkeena tunnetun Tampere3:n kriitikkona. Torkkola osallistui kriittiseen keskusteluun myös yliopistolain uudistuksessa 2008 - 2010.


title: Sinikka Torkkola

text: Torkkola on tutkinut terveysviestintää ja journalismia. Torkkolan väitöskirja "Sairas juttu - tutkimus terveysjournalismin teoriasta ja sanomalehden sairaalasta" on tutkimus terveysjournalismin teoriasta ja käytännöstä. Tutkimus haastaa aiempaa terveysviestinnän ja -journalismin tutkimusta väittämällä, ettei terveysjournalismi ole terveys- ja sairausinformaation välittäjä vaan terveyksiä ja sairauksia järjestävä yhteiskunnallinen ja kulttuurinen käytäntö. Suomen Akatemian rahoittamassa "Terveysviestintä sosiaalisessa mediassa" -tutkijatohtoriprojektissa Torkkola tutki, miten ihmiset käyttävät sosiaalista media sekä etsiessään että tuottaessaan tietoa terveyksistä ja sairauksista.


title: Sinikka Torkkola

text: Torkkola on toimittanut ensimmäisen suomenkielisen terveysviestinnän koko aluetta käsittelevän oppikirjan. Tammen kustantama"Terveysviestintä" on julkaistu 2002. Torkkola on opettanut myös kirjallista potilasviestintää ja kirjoittanut yhdessä Helena Heikkisen ja Sirkka Tiaisen kanssa Tammen 2002 kustantaman "Potilasohjeet ymmärrettäväksi" -oppaan,


title: Sinikka Torkkola

text: Torkkola on tutkinut myös journalismin sukupuolittumista, toimittajien uraa sekä poliittista journalismia. Helsingin Sanomain säätiön rahoittamassa "Tasa-arvo, journalismi ja suomalaisten naistoimittajien urakehitys" -projektissa tutkittiin, miksi journalismi ei tasa-arvoistu, vaikka virallinen koulutuspolitiikka korostaa tasa-arvopyrkimyksiä. Yhdessä Iiris Ruohon kanssa hän on kirjoittanut Vastapainon julkaiseman "Journalismin sukupuoli" -teoksen.. Naistoimittajat ry:n palkitsi Iiris Ruohon ja Sinikka Torkkolan Journalismin sukupuoli -teoksesta Vuoden kellokas -palkinnolla 2010.


title: Sinikka Torkkola

text: Poliittista journalismia Torkkola on tutkinut "Vaalirahakriisi: median ja politiikan suhteet murroksessa? -projektissa." Tutkimuksesa eriteltiin, miten vaalirahaepäselvyyksiä ja lautakasatapausta käsiteltiin journalistisessa julkisuudessa. Sekä vaaliraha- että lautakasatapaus osoittavat, ettei journalistisessa julkisuudessa ole tapana pohtia journalismin omaa toimintaa eikä arvioida journalismia instituutiona. Journalismin julkisessa itseymmärryksessä ei vahtikoiran isäntien määrää, luonnetta eikä vaihtomahdollisuutta pohdita.


title: Sinikka Torkkola

text: Torkkola on vasemmistoliittolainen poliitikko ja kaupunginvaltuutettu vuodesta 2017. Hän Tampereen kaupunginhallituksen varajäsen ja konsernijaoston jäsen. Vuoden 2012 kuntavaaleissa hänet valittiin Tampereen kaupungin varavaltuutetuksi.Vuosina 2012 - 2016 Torkkola oli Tampereen kaupungin ikäihmisten lautakunnan jäsen ja yhdyskuntalautakunnan varajäsen . Torkkola on ollut Pirkanmaan sairaanhoitopiirin hallituksen jäsenenä vuodesta 2012 alkaen. Hän on myös PSHP:n museotoimikunnan puheenjohtaja.


title: Sinikka Torkkola

text: Torkkola on ollut ehdokkaana eurovaaleissa 2014 sekä eduskuntavaaleissa 2011 ja 2015 Pirkanmaalla.


title: Sinikka Torkkola

text: Torkkola on toiminut vasemmistoliiton Pirkanmaan piirijärjestön puheenjohtajana 2015 - 2017 sekä varapuheenjohtajana 2013 - 2014 ja 2018. Hän päätoimittaa piirijärjestön verkkolehteä Vasenta Kaistaa. Torkkola on toiminut vasemmistoliiton puoluehallituksen jäsenenä vuodesta 2013 lähtien.


title: Antti Boman

text: Antti Boman (s. 5. elokuuta 1974 Pomarkku) on suomalainen jääkiekkotuomari. Boman tuomitsee pääsääntöisesti jääkiekon SM-liigaa ja Mestistä päätuomarina. Hän tuli SM-liigaan tuomariksi kaudella 2007–2008. Kaudella 2015-2016 Boman toimii päätuomarina KHL:ssä.


title: Antti Boman

text: Boman on pelannut yli 160 ottelua Suomen, Ruotsin, Saksan, Norjan ja Ranskan sarjoissa. Kaudella 2008–2009 hän tuomitsi CHL-pelejä. Kansainvälinen Jääkiekkoliitto IIHF valitsi hänet tuomitsemaan Jääkiekon MM -kilpailuja 2012 Suomessa ja Ruotsissa.


title: Sulo Lipsanen

text: Sulo Aulis Lipsanen (5. huhtikuuta 1929 Imatra – 18. tammikuuta 2012 Imatra) oli suomalainen pesäpalloilija.


title: Sulo Lipsanen

text: Sulo Lipsanen on Imatran Pallo-Veikkojen perustajajäsen. Mestaruussarjan tuomarina hän toimi 1960–1964, Itä–Länsi-ottelun päätuomarina 1963, jolloin hänet valittiin myös vuoden tuomariksi, ja Itä–Länsi-ottelun valitsijamiehenä 1962.


title: Sulo Lipsanen

text: Pesäpallon Mestaruussarjassa Lipsanen pelasi 1949 (Tainionkosken Tähti).


title: Sulo Lipsanen

text: Lipsanen pelasi myös TUL:n mestaruussarjoissa jääpalloa 1949–1950 ja koripalloa 1951–1954.


title: Sulo Lipsanen

text: Pesäpalloliiton kultainen ansiomerkki Lipsaselle myönnettiin 1975.


title: Sulo Lipsanen

text: Pesäpallotuomarina


title: Sulo Lipsanen

text: Ansiomerkit


title: Aleksi Rantala

text: Aleksi Rantala (s. 25. elokuuta 1978 Turku) on suomalainen jääkiekkotuomari. Rantala tuomitsee pääsääntöisesti SHL:n päätuomarina. Hän tuli SM-liigaan tuomariksi kaudella 2003-2004.


title: Aleksi Rantala

text: Kansainvälisellä uralla hän on toiminut tuomarina mm. MM-kilpailuissa 2014-2015 ja 2018, 18-vuotiaiden MM-kilpailuissa 2007 ja ollut tuomarina Japanissa ja Etelä-Koreassa.


title: Aleksi Rantala

text: Rantala on ensimmäinen täyspäiväinen ulkomaalainen ammattilaistuomari SHL:ssä Ruotsissa.


title: Petri Tuomisto

text: Petri Tuomisto (s. 14. maaliskuuta 1971) on suomalainen jääkiekkotuomari. Tuomisto tuomitsee pääsääntöisesti jääkiekon SM-liigaa ja Mestistä päätuomarina. Hän tuli SM-liigaan kaudella 2005–2006 linjatuomariksi, mutta siirtyi 2009–2010 päätuomariksi.


title: Petri Tuomisto

text: Pelaajana Tuomisto on Porin Ässien kasvatti. Hän pelasi yhden kauden ajan Ässien A-junioriessa ennen lähtöään Alaskaan opsikelemaan ja pelaamaan yliopistokiekkoa. Neljän Alaskassa vietetyn vuoden jälkeen Tuomisto palasi takaisin Suomeen ja pelasi kaudella 1996–1997 seitsemän ottelua Ässien liigajoukkueessa ja kolme ottelua TuTon divari-joukkueessa. Seuraavan kauden Tuomisto pelasi I divisioonaa Kokkolassa Hermeksen joukkueessa. Tämän jälkeen hän pelasi vielä kaksi vuotta Ranskassa ja lopetti sitten uransa pelaajana ja siirtyi erotuomariksi.


title: Petri Tuomisto

text: Tuomiston poika Antti pelaa myös jääkiekkoa Ässien A-junioreissa.


title: Vesa Keränen

text: Vesa Keränen (s. 4. heinäkuuta 1971 Oulu) on suomalainen jääkiekkotuomari. Keränen tuomitsee pääsääntöisesti jääkiekon SM-liigaa ja Mestistä päätuomarina. Hän tuli SM-liigaan tuomariksi kaudella 2007-2008.


title: Jari Leppäalho

text: Jari Leppäalho (s. 15. elokuuta 1981) on tamperelainen jääkiekkotuomari. Leppäalho tuomitsee pääsääntöisesti jääkiekon SM-liigaa ja Mestistä päätuomarina. Hän tuli SM-liigaan tuomariksi kaudella 2009-2010.


title: Jari Leppäalho

text: Hänet valittiin vuonna 2009 Mestiksen parhaaksi tuomariksi.


title: Lauri Mustonen

text: Lauri Juhani Mustonen (s. 12. syyskuuta 1943 Sotkamo) on entinen suomalainen pesäpalloilija.


title: Lauri Mustonen

text: Lauri (Lare) Mustonen pelasi mestaruussarjassa 1963-64 voittaen 1963 Suomen mestaruuden sekä maakunta-cupin. Vuonna 1962 Mustonen saavutti Ilvessarjan mestaruuden ja osallistui nuorten Itä-Länsi -otteluun.


title: Margareta Keskitalo

text: Margareta Keskitalo (30. huhtikuuta 1921 Pyhäjoki – 18. helmikuuta 1999 Tampere) oli suomalainen nuortenkirjailija.


title: Margareta Keskitalo

text: Margareta Keskitalon puoliso Aarne Keskitalo oli Turun Päivälehden päätoimittajana Rafael Paasion jälkeen. Keskitalo itse toimi oululaisen Kolmiokirjan kustannustoimittajana 1970-luvun alkuun saakka.


title: Old Etonians FC

text: Old Etonians FC on englantilainen jalkapalloseura Etonin kaupungista. Eton Collegen entiset opiskelijat perustivat seuran vuonna 1865. Se on voittanut FA Cupin kahdesti (1879, 1882) ja ollut neljästi toinen.


title: Old Etonians FC

text: Seura selvisi ensimmäisen kerran Englannin cupin loppuotteluun vuonna 1875, mutta silloin Royal Engineers vei mestaruuden uusintaottelussa lukemin 2–0. Ensimmäinen loppuottelu oli päättynyt tasatulokseen 1–1. Seuraavana vuonna Old Etonians kohtasi cupin loppuottelussa Wanderersin, joka voitti uusintaottelun 3–0 sen jälkeen, kun ensimmäisessä loppuottelussa oli pelattu maaliton tasapeli. Old Etonians voitti ensimmäisen FA Cupin mestaruutensa vuonna 1879, kun se voitti Clapham Roversin 1–0. Vuonna 1881 Old Carthusians oli cupin loppuottelussa parempi maalein 3–0, mutta Old Etonians voitti seuraavana vuonna cup-mestaruuden peittoamalla Blackburn Roversin lukemin 1–0. Seura selvisi vielä 1883 Englannin cupin loppuotteluun, mutta hävisi sen jatkoajan jälkeen Blackburn Olympicille 1–2.


title: Old Etonians FC

text: 1990-luvulta lähtien seura on pelannut Arthurian Leaguessa voittaen sen kahdesti, 1993 ja 2005.


title: Tuomo Sorakangas

text: Tuomo Sorakangas (s. 2. heinäkuuta 1978 Oulu) on suomalainen jääkiekkotuomari. Sorakangas tuomitsee pääsääntöisesti Mestistä päätuomarina. SM-liigaa hän tuomitsi 2001-2002 alkaen linjatuomarina ja siirtyi 2006-2007 päätuomariksi. Nuorempana Sorakangas pelasi jääkiekkoa B-junioreihin saakka.


title: Tuomo Sorakangas

text: Sorakangas on tuominnut jääkiekkopelejä myös Aasian-sarjoissa.


title: Tuomo Sorakangas

text: Sorakankaalla on vuonna 2005 syntynyt tytär.


title: Alpo Viinikainen

text: Alpo Antero Viinikainen (s. 25. huhtikuuta 1941 Jyväskylä) on entinen suomalainen pesäpalloilija.


title: Alpo Viinikainen

text: Alpo (Vini) Viinikainen aloitti pesäpalloilun Lohessa, jossa voitti vuonna 1958 ja lyöjäkuninkuuden. Välillä Vini edusti PuMua 1961-62 ja Jyväskylän Kiriä 1962-69, voitti Kirissä Suomen mestaruuden 1964, osallistui kahdesti Itä-Länsi -otteluun ja kolmesti Liitto-Lehdistö -otteluun.


title: Deadlock

text: Deadlock on vuonna 2007 valmistunut kaitafilmille kuvattu suomalainen harrastelijatoimintaelokuva. Elokuva kertoo kolmesta ystävyksestä jotka noutavat keskeltä erämaata asiakirjoja ja joutuvat pakenemaan henkensä edestä toista samoja asiakirjoja tavoittelevaa ryhmää.


title: Deadlock

text: Elokuvan alkuperäinen pituus on 40 minuuttia ja siitä on olemassa 24 minuutin mittainen TV-versio, jonka ensiesitys Suomen televisiossa FST5-kanavalla 9. syyskuuta 2009. Syksyllä 2008 lyhytelokuva sai Kroatiassa "Trash Film Festival" -juhlilla parhaan toimintaelokuvan "Golden Chainsaw" -palkinnon.


title: Deadlock

text: Elokuvasta on DVD- ja internetversiot. Internetversiota levitetään Creative Commons -lisenssin alaisuudessa.


title: Tonfisk Design

text: Tonfisk Design Oy on suomalainen muotoiluyhtiö. Yhtiön perustivat vuonna 1999 taiteen maisterit Brian Keaney ja Tony Alfström. Yhtiön tuotteet valmistetaan pääosin Suomessa, tehdas ja tehtaanmyymälä sijaitsevat Turussa. Yrityksessä työskentelee kolme henkilöä. Vuonna 2008 yrityksen liikevaihto oli 236 000 euroa ja liikevoitto 10 000 euroa.


title: Tonfisk Design

text: Yrityksen tuotteita on myynnissä eri design-myymälöissä yli 30 maassa, muun muassa Pariisin Pompidou-keskuksessa ja New Yorkissa Museum of Modern Artissa. Turun Sanomien mukaan yritys on on saanut maailmalla "suitsutusta ja palkintoja".


title: Tonfisk Design

text: Useimmat yrityksen tuotteet ovat suunnitelleet Keany tai Alfsröm. Brian Keaneylle on myönnetty Ilmari Tapiovaara -palkinto ja Ornamo-palkinto vuonna 2007 Lisäksi suunnittelijoina ovat toimineet Susanna Hoikkala, Jenni Ojala, Tanja Sipilä ja Cecilia Johansson.


title: Tonfisk Design

text: Tonfisk Designin tunnetuin tuotesarja on Keanyn Warm-astiasto, jossa on yhdistetty toisiinsa tammi- tai pähkinäpuu ja keramiikka. Kannun, tee- ja kahvimukin käsittävää sarjaa on kuvattu klassikoksi. Wallpaper-lehti esitteli vuonna 2006 Warm-sarjan yhtenä vuosikymmenen parhaista design-tuotteista. Sarja on pyydetty Norjan design- ja arkkitehtuurimuseoon ja Pariisin design-museoon. Sarjan keramiikka valmistetaan Suomessa, puuosat Saksassa ja korkkiosat Portugalissa.


title: Verh-Usugli

text: Verh-Usugli () on kylä Taka-Baikalian aluepiirissä Venäjällä. Se sijaitsee Nertšan vesistöön kuuluvan Uldurgan sivujoen Usuglin rannalla 320 kilometriä Tšitasta koilliseen. Kylä on Tungokotšenin piirin keskus. Asukkaita on 2 700 henkeä (vuonna 2002).


title: Verh-Usugli

text: Paikkakunta on syntynyt vuonna 1936 löydetyn fluoriittiesiintymän yhteyteen. Vuosina 1959–1966 rakennettiin kaivos ja rikastamo. Vuonna 1976 piirikeskus siirrettiin Tungokotšenista Verh-Usugliin. Kylässä toimii keskikoulu, kulttuuritalo, kirjasto ja piirisairaala. Asukkaista noin 50 on evenkejä. Paikallislehtenä ilmestyy "Vesti Severa".


title: Ritva-Liisa Vainio

text: Ritva-Liisa Vainio (s. 23. helmikuuta 1943 Helsinki) on entinen suomalainen pesäpalloilija.


title: Ritva-Liisa Vainio

text: Ritva-Liisa (Ritvis) Vainio voitti Suomen mestaruuden vuosina 1963-66, hopeaa 1960-62 ja 1967 ja lisäksi piirinmestaruuksia.


title: Ritva-Liisa Vainio

text: Koripallossa Vainio on voittanut tyttöjen Suomen mestaruuden 1961 ja Naisten SM-hopeaa 1962-63 (Karhun Pojat).


title: Ville Vuohtoniemi

text:
Ville Vuohtoniemi (s. 11. joulukuuta 1980 Helsinki) on suomalainen jääkiekkotuomari. Vuohtoniemi tuomitsee pääsääntöisesti jääkiekon SM-liigaa päätuomarina. Hän tuli SM-liigaan tuomariksi kaudella 2005-2006.
Nuorempana Vuohtoniemi pelasi jääkiekkoa Mestiksessä.


title: Matti Venäläinen

text: Matti Kalevi Venäläinen (s. 16. huhtikuuta 1947 Varkaus) on entinen suomalainen pesäpalloilija.


title: Matti Venäläinen

text: Matti Venäläinen aloitti pelaamisen 1959 Könönpellon Kisan piirisarjajoukkueessa. Vuosina 1964 ja 1965 hän saavutti SM-hopeaa Puurtilan Kisa-Pojissa, 1971 pronssia Puna-Mustissa ja 1972 Kouvolan Pallonlyöjissä. Vuonna 1966 Matista tuli mestaruussarjan lyöjäkuningas ja 1968 hän voitti Pesäpallon Maakunta Cupin Suur-Savon joukkueessa. Miesten Itä-Länsi -ottelussa Venäläinen on pelannut kolme kertaa ja Liitto-Lehdistö -ottelussa neljästi.


title: Matti Venäläinen

text: Jääpallossa Venäläinen on pelannut muutamissa nuorten maaotteluissa Ruotsia ja Norjaa vastaan ja voittanut nuorten SM-kultaa 1966 ja hopeaa 1965 (WP-35).


title: Timo Malinen

text: Timo Malinen (s. 16. joulukuuta 1982 Kuhmo) toimii jääkiekon SM-liigassa linjatuomarina. Hän tuli SM-liigaan tuomariksi kaudella 2007-2008. Nuorempana Malinen pelasi C-junioreissa.


title: Sami Laaksonen (jääkiekkotuomari)

text: Sami Laaksonen (s. 23. joulukuuta 1977 Salo) toimii jääkiekon SM-liigassa linjatuomarina. Hän tuli SM-liigaan tuomariksi kaudella 2004-2005. Nuorempana hän pelasi C-junioreissa.jääkiekkolehti, kausiennakko 2009-2010 s. 139-141


title: Jukka Isometsä

text: Jukka Isometsä (s. 22. kesäkuuta 1981 Tornio) toimii jääkiekon SM-liigassa linjatuomarina. Hän tuli SM-liigaan tuomariksi kaudella 2006-2007. Nuorempana Isometsä pelasi 1-divisioonassa.Jääkiekkolehti, kausiennakko 2009-2010 s. 139-141


title: Stefan Fonselius

text: Stefan Fonselius (s. 19. syyskuuta 1976 Turku) on jääkiekon SM-liigassa toimiva päätuomari. Hän tuli SM-liigaan tuomariksi kaudella 1998–1999. Nuorempana Fonselius pelasi A-junioreissa. Fonselius toimi linjatuomarina vuoden 2010 olympialaisissa, tuomaroiden muun muassa olympiafinaalin. Vuonna 2010 hän siirtyi päätuomarin tehtäviin.


title: Oiva Autio

text: Oiva Iivari Autio (26. huhtikuuta 1933 Suistamo – 23. tammikuuta 1976 Iisalmi) oli suomalainen ekonomi ja kirjailija.


title: Oiva Autio

text: Aution vanhemmat olivat maanviljelijä Viktor Autio ja Martta Penttinen. Hän valmistui ekonomiksi Helsingin kauppakorkeakoulusta 1959.


title: Oiva Autio

text: Aution romaani "Katkerat vuodet" perustui hänen omiin kokemuksiinsa sotavuosilta. Romaanissa Tervarannan perhe joutuu ensin evakkoon ja palaa sitten jatkosodan aikana hävitettyyn Karjalaan.


title: Kleenen tähti

text: Kleenen tähti on tietojenkäsittelytieteessä operaattori, jolla ilmaistaan merkkien tai merkkijonojoukkojen toistoa nolla kertaa, yhden kerran tai useampia kertoja. Esim. merkintä "(ab)*" tarkoittaa merkkijonoja {"", "ab", "abab", "ababab", ... }.


title: Martti Kylmälahti

text: Martti Kylmälahti (s. 15. syyskuuta 1941 Jyväskylä - k. 19. maaliskuuta 2008, Jyväskylä) oli suomalainen pesäpalloilija.


title: Martti Kylmälahti

text: Martti (Mosse) Kylmälahti on pelannut mestaruussarjassa kahdeksan kautta ja oli vuonna 1964 voittamassa Suomen mestaruutta Jyväskylän Kirin joukkueessa. Mosse on pelannut yhdessä miesten ja kolmessa nuorten Itä-Länsi -ottelussa.


title: Martti Kylmälahti

text: Kylmälahti löi vuonna 1966 pesäpallon pituuslyönnin epävirallisen maailmanennätyksen 139 metriä Tikkakoskella.


title: La Calisto

text: La Calisto on Francesco Cavallin säveltämä ooppera. Libreton siihen teki Giovanni Faustini. Teos esitettiin ensi kertaa Venetsiassa 28. marraskuuta 1651. Oopperan juoni pohjautuu Kalliston tarinaan kreikkalaisesta mytologiasta. Ooppera oli Cavallin ja Faustinin viimeinen yhteistyö; Faustini kuoli pian sen kantaesityksen jälkeen.


title: Juha Suoraniemi

text: Juha Suoraniemi (s. 29. syyskuuta 1977 Turku) on suomalainen jääkiekkotuomari. Suoraniemi tuomitsee pääsääntöisesti jääkiekon SM-liigaa ja Mestistä linjatuomarina. Hän tuli SM-liigaan tuomariksi kaudella 2005–2006 Nuorempana Suoraniemi pelasi jääkiekkoa 3-divisioonassa.


title: Juha Suoraniemi

text: Suoraniemi on tuominnut CHL-pelejä 2008–2009.


title: Joonas Saha

text: Joonas Saha (s. 15. lokakuuta 1984 Seinäjoki) on jääkiekkotuomari. Saha tuomitsee pääsääntöisesti jääkiekon SM-liigaa ja Mestistä linjatuomarina. Hän tuli SM-liigaan tuomariksi kaudella 2007-2008. Nuorempana Saha pelasi jääkiekkoa B-junioreissa.


title: Jani Pesonen

text: Jani Pesonen (s. 31. toukokuuta 1981 Heinola) on jääkiekkotuomari. Pesonen tuomitsee pääsääntöisesti jääkiekon SM-liigaa ja Mestistä linjatuomarina. Hän tuli SM-liigaan tuomariksi kaudella 2007-2008. Nuorempana Pesonen pelasi jääkiekkoa B-junioreissa.


title: Antti Orelma

text: Antti Orelma (s. 23. syyskuuta 1976 Salo) on suomalainen jääkiekkotuomari. Orelma tuomitsee pääsääntöisesti jääkiekon SM-liigaa ja Mestistä linjatuomarina. Hän tuli SM-liigaan tuomariksi kaudella 2001–2002. Nuorempana Orelma pelasi A-junioreissa.


title: Antti Orelma

text: Orelma tuomitsi pronssiottelun MM-kisoissa 2009.


title: Pasi Nieminen

text: Pasi Nieminen (s. 16. huhtikuuta 1979 Hämeenlinna) on suomalainen jääkiekkotuomari. Nieminen tuomitsee pääsääntöisesti jääkiekon SM-liigaa ja Mestistä linjatuomarina. Hän tuli SM-liigaan tuomariksi kaudella 2005-2006. Junioritasolla Nieminen pelasi HPK:ssa.


title: Jorma Kyntölä

text: Jorma Kalevi Kyntölä (s. 15. elokuuta 1941 Helsinki) on entinen suomalainen monipuolinen palloilija.


title: Jorma Kyntölä

text: Jorma (Kyntsi) Kyntölä pelasi aktiivina kahdeksan kautta pesäpallon (Työväen Maila-Pojat), kuusi kautta jääkiekon (Töölön Vesa, Helsingin Jalkapalloklubi, Jokerit) ja toistakymmentä ottelua maahockeyn SM-sarjassa.


title: Jorma Kyntölä

text: Pesäpallossa Kyntsi voitti kerran SM-hopeaa ja kerran pronssia, osallistui neljään Liitto–Lehdistö- ja neljään Itä–Länsi-otteluun. Kyntölä valittiin vuonna 1965 Suomen parhaaksi pesäpalloilijaksi.


title: Jorma Kyntölä

text: Jääkiekossa Kyntölä on kahdesti kuulunut B-maajoukkueeseen ja on aktiiviuransa jälkeen valmentanut Jokereita 1968–69 ja 1971 lähtien City-kiekkoa. Hänen veljensä Timo Kyntölä on pelannut Jokereissa ja sisar Riitta Arolinna on kaksinkertainen naisten Itä–Länsi-edustaja.


title: Larry Silván

text: Larry Silván (5. kesäkuuta 1955 Tammisaari – 14. elokuuta 1976 Pohja) oli suomenruotsalainen runoilija.


title: Larry Silván

text: Tammisaaressa syntynyt Silván koki kotikaupunginsa ahdistavana ja niinpä hän muutti lopulta kaatopaikan lähellä sijainneeseen hylättyyn taloon. Silván asui talossa yksin, harrasti viljelyä omiksi tarpeikseen sekä kirjoitti runoja ja sävelsi.


title: Larry Silván

text: Silván teki itsemurhan elokuussa 1976. Hänen ainoa runokokoelmansa ilmestyi vuotta myöhemmin. Silvánin runoja on julkaistu suomeksi kirjassa Merja-Riitta Stenroos (toim.) : "Talvi on hiljaisuutta ja vastarintaa : uutta suomenruotsalaista lyriikkaa", WSOY 1986


title: Viljo Ranta-Nirva

text: Viljo Isak (Iisakki) Ranta-Nirva (2. syyskuuta 1911 Kauhajoki – 18. heinäkuuta 1976 Kaskinen) oli suomalainen sekatyömies ja näytelmäkirjailija.


title: Jouni Hyytiä

text: Jouni Hyytiä (s. 24. kesäkuuta 1964 Lokalahti) on suomalainen jalkapalloerotuomari.


title: Jouni Hyytiä

text: Hyytiä aloitti erotuomarinuransa vuonna 1992. Ensimmäisen pääsarjaottelunsa Ilves–Jazz hän tuomitsi vuonna 1996, ja tästä vuotta myöhemmin hänet nimettiin kansainväliseksi FIFA-tuomariksi. Kansainvälisiä otteluita hän on tuominnut yli 60.


title: Jouni Hyytiä

text: Hyytiä saavutti 17. lokakuuta 2009 Veikkausliigan ottelussa HJK–Jaro 200 tuomitun pääsarjaottelun rajan. Vastaavaan olivat aikaisemmin yltäneet vain Martti Hirviniemi ja Mikko Vuorela. Hyytiä on valittu vuoden liigaerotuomariksi kuudesti ja Veikkausliigan 20-vuotisjuhlajoukkueeseen vuonna 2009.


title: Jouni Hyytiä

text: Hyytiä edustaa Turun erotuomarikerhoa. Ammatiltaan hän on opistoupseeri.


title: Jouni Hyytiä

text: Hyytiä nimettiin Veikkausliigan legendaksi vuonna 2014.


title: Erkki Korhonen (pesäpalloilija)

text: Erkki Juhani Korhonen (s. 1. marraskuuta 1940 Jyväskylä) on entinen suomalainen pesäpalloilija.


title: Erkki Korhonen (pesäpalloilija)

text: Vuonna 1964 Keski-Suomen parhaaksi pesäpalloilijaksi valittu Erkki (Korppu) Korhonen pelasi kolmessa Itä-Länsi -ottelussa, voitti miesten Suomen mestaruuden 1957, 1958 ja 1964.


title: Erkki Korhonen (pesäpalloilija)

text: Korhonen on pelannut myös jääkiekkoa yhden kauden SM-sarjassa (Oulun Kärpät) ja kahdeksan suomensarjassa (JYP).


title: Contender Australia

text: The Contender Australia on tosi-tv-sarja joka keskittyy nyrkkeilyn urheilulajiin. Kisassa 14 miestä kisaavat 250 000 dollarista, uudesta autosta ja mahdollisuudesta otella maailmanmestari Anthony Mundinen kanssa.


title: Jonas Gustavsson

text:
Jonas Gustavsson (s. 24. lokakuuta 1984 Danderyd, Ruotsi) on ruotsalainen jääkiekkomaalivahti, joka edustaa NHL:ssä pelaavaa Edmonton Oilersia. Gustavsson on kärsinyt viimeisen
parin kauden aikana loukkaantumisista, joista vakavimpana voidaan pitää sydämen rytmihäiriöitä.


title: Jonas Gustavsson

text: Gustavsson pelasi upean kauden 2008–09 ja torjui kauden päätteeksi Färjestadin Ruotsin mestariksi. Hienot otteet Elitserienissä herättivät kiinnostusta NHL:ssä ja Toronto Maple Leafs tekikin Gustavssonin kanssa sopimuksen kaudeksi 2009–10. Gustavsson aloitti kauden Toronton kakkosvahtina, mutta syrjäytti kesken kauden heikosti pelanneen ykkösvahdin Vesa Toskalan. Gustavsson pelasi kaudella 2009–10 42 NHL-ottelua, torjuntaprosentilla 90,2%.


title: Jonas Gustavsson

text: Kaudella 2010–11 James Reimer syrjäytti Gustavssonin ykkösvahdin paikalta, ja Gustavsson joutui jopa lyhyelle, viiden ottelun mittaiselle visiitille AHL:ään. Gustavsson pelasi kaudella 24 NHL-ottelua. Torjuntaprosentti kaudelta oli 89,0%


title: Jonas Gustavsson

text: Kausi 2011–12 oli Gustavssonilta jälleen parempi ja hän valtasi takaisin Toronton ykkösvahdin paikan. Gustavssonin hienot otteet maalilla kauden keskivaiheilla nostivat Toronton pudotuspeliviivan yläpuolelle, mutta loppukaudesta sekä Gustavsson että koko muu Toronton joukkue pelasivat heikommin, ja Maple Leafs putosi jälleen pudotuspeleistä. Gustavsson torjui kaudella 42 NHL-ottelussa torjuntaprosentilla 90,2%.


title: Jonas Gustavsson

text: Kaudeksi 2012–13 Gustavsson siirtyi Detroit Red Wingsin joukkueeseen. Gustavsson oli koko kauden 2012–2013 Detroitin kakkosmaalivahti, ja pelasi ainoastaan 7 NHL-runkosarjaottelua.


title: Jonas Gustavsson

text: Gustavsson teki maalin AHL:ssä maaliskuussa 2017.


title: Jonas Gustavsson

text:
Gustavsson on pelannut Ruotsin maajoukkueessa MM-kisoissa 2009 ja 2010, sekä Vancouverin talviolympialaisissa 2010.
Gustavsson on voittanut Tre Kronorin paidassa kaksi MM-pronssimitalia.


title: Vesa Mäkinen (pesäpalloilija)

text: Vesa Pekka Antero Mäkinen (s. 25. heinäkuuta 1945 Lahti) on entinen suomalainen pesäpalloilija.


title: Vesa Mäkinen (pesäpalloilija)

text: Mäkinen pelasi vuoden 1964 mestarijoukkueessa polttolinjassa 19-vuotiaana, vierellään konkari Antti Elomaa. Sisäpelissä Vesa (Vesse) kunnostautui ennen kaikkea hyvillä sijoituksillaan. Samana vuonna Vesse voitti Puolustusvoimain mestaruuden saaden palkinnoksi kahdeksan päivän kuntoisuusloman, joka kului Kirin koko joukkueelle kustantamalla Rhodoksen matkalla. Mäkinen pelasi nuorten Itä-Länsi -ottelussa 1963.


title: Vesa Mäkinen (pesäpalloilija)

text: Tenniksessä Mäkinen voitti Ilpo Paloheimon kanssa SM-hallikisojen nelinpelin hopeaa 1969, jolloin pari hävisi loppuottelun parille Heikki Hedman-Pekka Petersen-Dyggve. Vesan veli Esko Mäkinen on Ilveksen mestaruussarjajääkiekkoilijoita.


title: Empathy

text: Empathy on vapaa avoimen lähdekoodin pikaviestinohjelma. Empathy tukee teksti-, ääni- ja videokeskustelua sekä tiedostonsiirtoja. Ohjelman tukemia pikaviestiprotokollia ovat .NET Messenger Service, AOL Instant Messenger, Facebook Messenger, Gadu-Gadu, Google Talk, Groupwise, ICQ, Internet Relay Chat, QQ, Salut ja Yahoo! Messenger.


title: Empathy

text: Empathy perustuu Telepathy protokollakirjastoon ja Gossip pikaviestimen GTK+ käyttöliittymään.


title: Empathy

text: Empathy sisältyy GNOMEn mukana toimitettaviin ohjelmiin versiosta 2.24 alkaen. Empathy toimii myös oletuspikaviestinohjelmana Ubuntussa alkaen versiosta 9.10 sekä Fedorassa alkaen versiosta 12.


title: Timo Hakanen

text: Timo Juhani Hakanen (s. 25. helmikuuta 1942 Jyväskylä) on entinen suomalainen pesäpalloilija.


title: Timo Hakanen

text: Hakanen aloitti pesäpallouransa Jyväskylän Kirin junioreissa, joissa voitti 1958 ja 1960 Suomen mestaruuden, pelasi kahdeksan vuotta SM-sarjassa, voittaen miesten Suomen mestaruuden vuonna 1964 ja osallistuen kahteen Itä-Länsi -otteluun ja kahteen Liitto-Lehdistö -otteluun.


title: Reino Karjalainen

text: Reino Olavi Karjalainen (s. 3. heinäkuuta 1942 Äänekoski) on entinen suomalainen pesäpalloilija.


title: Reino Karjalainen

text: Reino (Kettu) Karjalainen pelasi viisi vuotta SM-sarjassa voittaen 1964 Suomen mestaruuden Jyväskylän Kirin paidassa ja pelasi samana vuonna myös Liitto-Lehdistö -ottelussa. Nuorten Suomen mestaruuden Karjalainen voitti 1960.


title: Orvo Kokkonen

text: Orvo Kalevi Kokkonen (20. kesäkuuta 1945 Jyväskylä – 29. lokakuuta 2017 Jyväskylä) oli suomalainen pesäpalloilija.


title: Orvo Kokkonen

text: Orvo Kokkonen pelasi koko 1960-luvun Jyväskylän Kirissä, jossa saavutti nuorten Suomen mestaruuden 1960 ja miesten SM-kultaa 1964 ja oli saman vuoden Mestarit – Muu Suomi -ottelussa kentän paras yleis- ja ulkopelaaja. Kokkosen harrastuksiin kuului myös lentopallo.


title: Elävän kirjallisuuden festivaali

text: Elävän Kirjallisuuden Festivaali (EKF) on jokavuotinen Tampereella järjestettävä kirjallisuus- ja kaupunkikulttuuritapahtuma. Alkuvuodesta järjestettävän tapahtuman päätoteuttajatahona toimii Elävän kirjallisuuden yhdistys ELKI ry.


title: Elävän kirjallisuuden festivaali

text: EKF järjestettiin ensimmäisen kerran 14.2.2009 Sampolassa, jolloin tapahtumassa esiintyivät muun muassa: Risto Ahti, Anja Erämaja, Vilja-Tuulia Huotarinen, Risto Isomäki, Tiina Raevaara, Johanna Sinisalo, Oksana Tshelyshevaa Novaja Gazetasta, Tere Vadén sekä Maarit Verronen.


title: Elävän kirjallisuuden festivaali

text: Vuonna 2010 monitaidefestivaalin teema oli Kritiikki ja kriittisyys. EKF järjestettiin 13.2.2010 Työväenmuseo Werstaalla. Festivaalin päättää iltatapahtuma Tiiliskivi-klubi, jossa jaetaan vuoden 2009 Tiiliskivi-palkinto.


title: Elävän kirjallisuuden festivaali

text: Myös 2011 festivaalin tapahtumapaikka oli Työväenmuseo Werstas. Karnevaali-teemalla lauantaina 12. helmikuuta järjestetty kirjallisuustapahtuma keräsi satoja osallistujia kuuntelemaan kirjailijoita (mm. Riikka Pulkkinen, Tiina Lehikoinen, Markus Nummi, J. K. Ihalainen, Kari Hukkila, Antti Nylén, Paul Polansky, Anni Sumari) ja keskustelemaan mm. poliittisen kirjallisuuden nykytilasta.


title: Elävän kirjallisuuden festivaali

text: Vuoden 2014 EKF:n teema on Ruumis!.


title: Vilho Hirvi

text: Vilho Ilmari Hirvi (28. marraskuuta 1941 Jyväskylän maalaiskunta – 27. maaliskuuta 2001 Helsinki) oli suomalainen pesäpalloilija ja opetushallinnon virkamies.


title: Vilho Hirvi

text: Vilho Hirvi pelasi Jyväskylän Kirin joukkueessa SM-sarjaa 1960-luvun alussa neljä kautta, jolloin voitti Suomen mestaruuden 1964. Lisäksi Hirvi voitti kaksi nuorten Suomen mestaruutta. Hirvi pelasi myös koripalloa ja toimi Kirin pesäpallojoukkueen huoltajana. Hän oli Suomen Pesäpalloliiton puheenjohtaja 1994–1995.


title: Vilho Hirvi

text: Urheilu-uransa jälkeen Hirvi kouluttautui opettajaksi ja väitteli kasvatustieteiden tohtoriksi vuonna 1982. Hän työskenteli ensin äidinkielen lehtorina Jyväskylän Lyseossa, siirtyi 1973 Jyväskylän kaupungin opetustoimen johtajaksi, 1975 Keski-Suomen läänin koulutoimentarkastajaksi ja 1982 Jyväskylän yliopiston täydennyskoulutuskeskuksen johtoon. Vuosina 1988–1991 Hirvi oli Keski-Suomen lääninhallituksen kansliapäällikkönä, 1991–1994 Opetushallituksen ensimmäisenä pääjohtajana ja viimeksi 1995–2001 opetusministeriön kansliapäällikkönä. Hän ilmoitti puoluekannakseen kokoomuksen.


title: Vilho Hirvi

text: Hirvi vihittiin kasvatustieteiden kunniatohtoriksi Jyväskylän yliopistossa vuonna 1996 ja Turun yliopistossa vuonna 2000.


title: Aïrin sulttaanikunta

text: Aïrin sulttaanikunta (tai Agadezin sulttaanikunta) on sulttaanikunta länsiafrikkalaisessa Nigerissä. Sulttaanikunnan ensimmäinen sulttaani, Yunus, aloitti toimessaan vuonna 1404. Vuonna 2012 valtaan nousi järjestyksessä 55. sulttaani Oumarou Angali.


title: Aïrin sulttaanikunta

text: Kel Ferwanin, Kel Owin ja Itesenin tuaregiheimojen suullisen perimätiedon mukaan sulttaanikunta perustettiin, koska heimojen välillä oli jo pitkään ollut tuhoisia yhteenottoja. Yhteenottojen vuoksi heimot lähettivät Istanbuliin lähettilään etsimään heimoille yhteistä hallitsijaa. Istanbul oli kuitenkin sulttaanikunnan perustamisen aikoihin vielä bysanttilainen Konstantinopoli, joten perimätiedossa on epäselvyys.


title: Aïrin sulttaanikunta

text: Alun perin sulttaanikunnan keskuspaikka oli Tadaliza, joka on nykyisin Aïrvuoristossa sijaitseva arkeologinen kohde. Sulttaani Ilisawan (1430–1449), yksi Aïrin ensimmäisistä sulttaaneista, saapui 1400-luvulla Agadeziin ja päätti rakentaa sinne palatsin. Vuodesta 1430 lähtien Agadez on toiminut sulttaanikunnan pääkaupunkina. Toisen lähteen mukaan keskuspaikan Agadeziin siirtäjä olisi ollut vuosina 1461–1477 hallinnut sulttaani Yusuf bin Aishata.


title: Erik Haru

text: Erik Olavi Haru (ent. "Hammaren"; 18. helmikuuta 1908 Äänekoski – 1. kesäkuuta 1968 Helsinki) oli suomalainen everstiluutnantti ja pesäpalloilija.


title: Erik Haru

text: Haru toimi Pesäpalloliiton varapuheenjohtajana 1950–1959. Aktiiviaikoinaan hän pelasi lukkarina Helsingin Pallonlyöjissä, jotka saavuttivat Suomen Mestaruuden 1934. Harulle myönnettiin Pesäpalloliiton kultainen ansiomerkki numero 12 vuonna 1952.


title: Erik Haru

text: Sotilasurallaan Haru toimi toimisto- ja koulutusupseerina. Hän oli Helsingin sotilaspiirin esikunnan asevelvollisuustoimiston päällikkö 1953–1963.


title: Karma Musiikki

text: Karma Musiikki oli suomalainen hip hop -musiikkiin suuntautunut levy-yhtiö. Yhtiön perusti Steen1:senäkin tunnettu Seppo Lampela. Levy-yhtiön toiminta loppui vuonna 2012 ja entisten artistien levyjä julkaistiin mm. Monsp Recordsin ja Suomen Musiikin kautta.


title: Tosin Abasi

text: Oluwatosin Ayoyinka Olumide "Tosin" Abasi (s. 7. tammikuuta 1983 Washington (DC)) on yhdysvaltalaisnigerialainen kitaristi. Hän on yhdysvaltalaisen instrumentaalista progressiivista metallia soittavan Animals As Leaders -yhtyeen perustajajäsen, toinen kitaristi ja yhtyeen keulakuva, jonka lisäksi hän soittaa fuusiojazzia soittavassa T.R.A.M. -yhtyeessä.


title: Tosin Abasi

text: Tosin Abasi käyttää paljon Ibanezin kitaroita, ja kyseinen yhtiö valmistaa myös hänen signature-mallejaan. Hän käyttää kitaroissaan EMG:n ja DiMarzion valmistamia mikrofoneja .Tosin käyttää pääasiassa EMG:n ja DiMarzion mikrofoneja kitaroissaan.


title: Tosin Abasi

text: Abasi kokeili jonkin aikaa AXE FX -laitetta suoraan kytkettynä PA:han ilman perinteisiä kitaravahvistimia taikka kaappeja, mutta päätti siirtyä takaisin kitarakaapin käyttäjäksi, sillä pienillä konserteilla konsertinjärjestäjien PA-laitteista ei useinkaan ollut kyllin hyvä.


title: Hepokarin seisake

text: Hepokarin seisake (ratakm 267+650) oli Uudenkaupungin radan varressa sijainnut lakkautettu seisake. Se perustettiin Uuteenkaupunkiin vuonna 1961. Seisake lakkautettiin jo reilun vuoden kuluttua, elokuussa 1962.


title: Skill Street Entertainment

text: Skill Street Entertainment eli SSE oli suomalainen hip hop -musiikkiin suuntautunut levy-yhtiö. Sen perusti vuonna 2009 rap-artisti/tuottaja LX-Beats/Rekami.


title: Skill Street Entertainment

text: Skill Street Entertainment ajautui konkurssiin alkuvuodesta 2012, jonka johdosta yhtiö lopetti toimintansa.


title: Sinikka Sundberg

text: Sinikka Helena Sundberg (o.s. Karjala; s. 24. maaliskuuta 1941 Ilmajoki) on entinen suomalainen pesäpalloilija.


title: Sinikka Sundberg

text: Sini Sundberg pelasi mestaruussarjassa vuodesta 1958 lähtien. Suomen mestaruuden hän saavutti Pallo-Toverien joukkueessa 1958, 1959 ja 1963-66. Itä-Länsi -ottelussa Sini pelasi 1961, jolloin hänet palkittiin kentän parhaana. Vuonna 1968 Sundberg siirtyi Lännen Pallon joukkueeseen.


title: Sinikka Sundberg

text: Lentopallossa Sinikka on Saavuttanut SM-pronssia 1958 ja pelannut Suomi-Viro -maaottelussa 1959.


title: Skårasalen

text: Skårasalen on Skandeihin kuuluva vuori Norjassa Ørstan kunnassa. Sen korkein kohta yltää 1 542 metriä merenpinnan tasoa korkeammalle.


title: Seija Happonen

text: Aino Seija Kaarina Happonen (o.s. Knuutila, 4. syyskuuta 1935 Helsinki – 23. syyskuuta 2016 Helsinki)) oli suomalainen pesäpalloilija, myöhemmin liikunnanopettaja.


title: Seija Happonen

text: Seija Happonen pesäpalloili menestyksekkäästi Pallo-Tovereiden joukkueessa.


title: Store Smørskredtind

text: Store Smørskredtind tai Vestre Smørskredtinden on Skandeihin kuuluva vuorenhuippu Norjassa Ørstan kunnassa. Huipun korkeus merenpinnan tasosta on 1 631 metriä. Se kuuluu Ørstan ja Strandan kuntien rajalla sijaitsevaan Smørskredtindanen vuorimassiiviin ja on kahdesta siihen kuuluvasta huipusta korkeampi. Matalampi Austre Smørskredtinden on 1 606 metriä korkea.


title: Staven

text: Staven on Skandeihin kuuluva vuorenhuippu Norjassa Ørstan kunnassa. Huipun korkeus merenpinnan tasosta on 1 517 metriä.


title: Mont Panié

text: Mont Panié () on Uuden-Kaledonian korkein vuori, jonka huippu sijaitsee 1 629 metriä merenpinnan yläpuolella.


title: Stefanie Japp

text: Stefanie Japp (s.23. toukokuuta 1972, Zürich, Sveitsi) on saksalainen näyttelijä. Hänet tunnetaan parhaiten tv-sarjoista "Kriminalisti", jossa hän näytteli Jana Wagneria, "Hintern Gittern - Der Frauenknast", "M.E.T.R.O - Ein Team Leben auf Tod", "Vier Frauen un ein Todesfall", "Kahden keikka" ja "Tatort".


title: Stefanie Japp

text: Hän on näytellyt myös elokuvissa Rascals on the Road (2005) ja "Champions" (2009).


title: Stefanie Japp

text: Stefanie Jappin isä on saksalainen ja äiti Sveitsiläinen.


title: Maya Bothe

text: Maya Bothe on saksalainen näyttelijä. Hänet tunnetaan tv-sarjasta "Kriminalisti", jossa hän näyttelee rikoskomisario Alex Kelleriä. Hän on näytellyt myös sarjoissa "Rikospaikalla" ja "Stolberg".


title: Kosti Palmqvist

text: Kosti Harald Palmqvist () oli suomalainen jääkärimajuri. Hän oli Saksassa sotilaskoulutuksensa saanut jääkäri, joka taisteli ensimmäisessä maailmansodassa Saksan itärintamalla ja sai tulikasteensa Misse-joella. Hän osallistui myöhemmin myös Suomen sisällissotaan sekä talvi- ja jatkosotaan.


title: Kosti Palmqvist

text: Palmqvistin vanhemmat olivat henkikirjoittaja Gustaf August Palmqvist ja Selma Katarina Ingman. Hänet vihittiin avioliittoon vuonna 1921 Kerstin Holmbergin kanssa. Palmqvist kirjoitti ylioppilaaksi Jyväskylän klassillisesta lyseosta vuonna 1912 ja liittyi Hämäläisosakuntaan. Opintojaan hän jatkoi Teknillisen korkeakoulun arkkitehtuuriosastolla vuosina 1912–1915 ja toimi samalla maanmittausharjoittelijana vuosina 1908–1913 sekä otettiin vuonna 1909 maanmittausoppilaaksi ja sai täten vanhemman maanmittausoppilaan oikeudet vuonna 1911. Opintoihinsa liittyen hän oli vuonna 1915 korjaustöiden valvojana Vaasan läänin rakennuskonttorin piiriin kuuluvalla Tarvaalan koulutilalla Saarijärvellä. Palmqvist suoritti Hyökkäysvaunukurssin vuonna 1922 ja sotilaspedagogisen kurssin vuonna 1924 sekä topografiupseeritutkinnon vuonna 1928.


title: Kosti Palmqvist

text: Palmqvist liittyi vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan 12. helmikuuta 1916, josta hänet siirrettiin 10. heinäkuuta 1917 alkaen 2. konekiväärikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aajoella.


title: Kosti Palmqvist

text: Palmqvist astui Suomen armeijan palvelukseen vänrikiksi ylennettynä Saksassa 11. helmikuuta 1918 ja saapui Vaasaan 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 3. Jääkärirykmentin 10. jääkäripataljoonan konekiväärikomppaniaan, josta hänet siirrettiin 26. huhtikuuta 1918 alkaen pataljoonan adjutantiksi. Hän osallistui sisällissodan taisteluihin Tampereella ja Viipurin ympäristössä.


title: Kosti Palmqvist

text: Palmqvist siirrettiin sisällissodan jälkeen 5. heinäkuuta 1918 alkaen Pioneerikoulutuspataljoonan adjutantiksi, josta hänet siirrettiin edelleen 11. huhtikuuta 1919 alkaen 2. Divisioonan adjutantiksi sekä 4. helmikuuta 1920 alkaen toimistoupseeriksi Yleisesikuntaan. Yleisesikunnasta hänet siirrettiin 11. marraskuuta 1920 alkaen Uudenmaan rykmentin 3. konekiväärikomppanian päälliköksi. Komppanianpäällikön tehtävien lisäksi Palmqvist hoiti II pataljoonan komentajan tehtäviä 29. tammikuuta – 15. huhtikuuta 1921 välisen ajan. Uudenmaan rykmentistä hänet siirrettiin 22. joulukuuta 1926 alkaen topografiupseeriksi Yleisesikunnan topografikuntaan, josta hänet siirrettiin 24. helmikuuta 1934 alkaen toimistoupseeriksi jalkaväen tarkastajan toimistoon. Esikunta tehtävistä hänet siirrettiin 6. lokakuuta 1934 alkaen Savon jääkärirykmentin aliupseerikoulun johtajaksi. Lopulta hänet nimitettiin 6. lokakuuta 1936 Pohjan rykmentin II pataljoonan komentajaksi, josta tehtävästä hän erosi 11. tammikuuta 1937. Eronsa jälkeen hänelle myönnettiin palkkiovirka 1. helmikuuta 1937 – 1. kesäkuuta 1938 väliseksi ajaksi Yleisesikunnan topografikuntaan, jonka jälkeen hän toimi rakennus- ja liikealalla vuosina 1938–1939 sekä Olympia Helsinki 1940 Järjestelytoimikunnassa hankintapäällikkönä vuonna 1939.


title: Kosti Palmqvist

text: Palmqvist osallistui talvisotaan YH:n aikana toimistoupseerin apulaisena IV Armeijakunnan esikunnassa ja myöhemmin T-Jalkaväkirykmentti 9 I pataljoonan komentajana, jonka jälkeen hän toimi Jalkaväen koulutuskeskus 5:n komentajana sekä pataljoonan komentajana sodan loppuun saakka. Välirauhan aikana hän toimi aluksi samassa tehtävässä, kunnes hänet siirrettiin Päämajan Rajankäyntikomitean käyttöön sekä myöhemmin Puolustusvoimain Pääesikunnan Linnoitusosaston kartoitustoimiston kenttätöiden johtajaksi.


title: Kosti Palmqvist

text: Jatkosodan puhjettua hän toimi Helsingin suojeluskuntapiirin esikunnassa, josta hänet siirrettiin vanhemmaksi koulutusupseeriksi Jalkaväen Koulutuskeskus 9:ään ja edelleen pataljoonankomentajaksi Jalkaväen Koulutuskeskus 11:een. Samaisessa koulutuskeskuksessa hän toimi myöhemmin vanhempana koulutusupseerina, huoltopäällikkönä sekä koulutusupseerina ja kartoittajana vuoteen 1942 saakka, jolloin hänet vapautettiin palveluksesta ja työskenteli sen jälkeen toimitusjohtajana Oy Rapid Ab:ssa vuonna 1943 ja Sukosa-Suomalainen Ulkomaankauppa Oy:ssä samana vuonna.


title: Kosti Palmqvist

text: Sotien jälkeen hän työskenteli Helsingin veroviraston ylimääräisenä verovirkailijana vuosina 1944–1951. Vuosina 1951–1952 hän työskenteli Helsingin olympialaisten parissa. Hänet haudattiin Helsingin vanhalle hautausmaalle.


title: Inka Friedrich

text: Inka Friedrich (s.1965, Freiburg im Breisgau) on saksalainen näyttelijä. Hänet tunnetaan elokuvista "Ich liebe das Leben" (2003), "Summer in Berlin" (2005), "Die Mauer – Berlin '61" (2006), "Nichts ist vergessen" (2006) ja "A Year Ago in Winter" (2008).


title: Inka Friedrich

text: Hän on näytellyt myös tv-sarjoissa "Kriminalisti", "Tatort" ja "Polizeiruf 110.


title: Inka Friedrich

text: Inka Friedrich on opiskellut Berlin State Schoolissa musiikkia ja esittävää taidetta.


title: Ivana Trump

text: Ivana Marie Trump (o.s. Zelníčková; 20. helmikuuta 1949 Gottwaldov, Tšekkoslovakia) on yhdysvaltalainen bisnesnainen, kirjailija ja seurapiirihenkilö sekä entinen urheiija ja malli. Julkisuuden henkilöksi Trump nousi avioiduttuaan liikemies Donald Trumpin kanssa 1970-luvun lopulla. Pariskunta erosi 1990-luvulla. Vuonna 2017 Donald Trumpista tuli Yhdysvaltain 45. presidentti.


title: Ivana Trump

text: Trump syntyi Ivana Marie Zelníčkována Gottwaldovissa Tšekkoslovakiassa. Hän osoittautui jo nuorena lahjakkaaksi urheilijaksi uinnissa ja alppihiihdossa, ja hänen isänsä valmensi häntä erityisesti jälkimmäisessä. Trump osallistui ensimmäiseen laskettelukilpailuunsa kuusivuotiaana voittaen sen, ja teini-ikäisenä hänet valittiin junioreiden Tšekkoslovakian alppihiihtomaajoukkueeseen.


title: Ivana Trump

text: Opiskellessaan Kaarlen yliopistossa Prahassa Trump edusti opinahjoaan voitokkaasti eri kilpailuissa sekä oli mukana Tšekkoslovakian alppihiihtomaajoukkueessa. Hän teki mahdollisuuksien mukaan myös mallintöitä, ja vuonna 1972 Trump valmistui kielten ja liikuntatieteiden maisteriksi.


title: Ivana Trump

text: Trump muutti ensimmäisen aviomiehensä, tšekkiläisen olympiaurheilijan George Syrovatkan perässä Kanadaan vuonna 1972. Syrovatkan omistaman hiihtopuodin ohella he työskentelivät hiihdonopettajina viikonloppuisin. Trump alkoi pian saada töitä mallina eri puolilla Kanadaa, ja vuoden 1976 kesällä hän matkusti työmatkalle New Yorkiin mainostamaan Montrealin olympialaisia. Tällä matkalla hän tapasi tulevan aviomiehensä, kiinteistöalalla vaikuttavan Donald Trumpin.


title: Ivana Trump

text: Erottuaan ensimmäisestä miehestään Trump meni naimisiin Donald Trumpin kanssa vuonna 1977, ja he saivat kolme lasta, Donald Jr., Ivanka ja Eric, jotka kaikki työskentelevät nykyisin isänsä yrityksessä. Trumpista tuli miehensä ohella yksi New Yorkin tunnetuimmista julkisuuden henkilöistä, ja he herättivät huomiota paitsi kiinteistöbisneksillään ja hyväntekeväisyystyöllään, niin myös ylellisellä elämäntyylillään. Trumpit muun muassa asuttivat Trump Towerin kolmea ylintä kerrosta.


title: Ivana Trump

text: Donald Trump nimitti vaimonsa pian yrityksensä sisustusarkkitehtuuri-osaston varatoimitusjohtajaksi ja myöhemmin muun muassa Trump Marina -hotellin toimitusjohtajaksi. Trump suunnitteli ja valvoi useiden hotellien ja pilvenpiirtäjien sisustusta, mukaan lukien Trump Tower, Trump Marina, Trump Plaza ja Plaza Hotel. Vuonna 1990 Trump sai Hotelier of the Year -palkinnon työstään Plaza Hotelin saneerauksen ja sisustuksen suunnittelijana ja valvojana sekä toimitusjohtajana.


title: Ivana Trump

text: Trump haki avioeroa miehestään vuonna 1991, ja parin erosta tuli yksi yhdysvaltalaismedian isoimmista uutisaiheista monen kuukauden ajaksi. Virallinen avioero astui voimaan seuraavana vuonna, ja vaihtelevien mediatietojen mukaan Trump sai eron myötä käteistä 20 miljoonaa dollaria, 14 miljoonan dollarin arvoisen kartanon Connecticutissa, 5 miljoonaa asumiskuluihin, 49 % perheen kuuluisasta Mar-A-Lago-kartanosta Palm Beachissa Floridassa ja 650 000 dollaria elatustukea vuodessa. Lisäksi Trump sai pitää kaikki lahjaksi saamansa arvokkaat korut ja jalokivet.


title: Ivana Trump

text: Eronsa jälkeen Trump on luonut menestyksekästä uraa bisnesnaisena. Hän on tuonut markkinoille muun muassa vaatemalliston, korulinjan ja kauneudenhoitotuotteita sekä tuoksuja, jotka ovat myyneet valtavasti muun muassa kansainvälisen Home Shopping Network -ostoskanavan kautta rikkoen myyntiennätyksiä. Vuoteen 1997 mennessä pelkästään Trumpin House of Ivana -vaatemallisto myi $50 miljoonan edestä vuodessa. Nykyään Trump myy Ivana Haute Couture -brändinsä tuoksuja sekä koruja omien kotisivujensa kautta.


title: Ivana Trump

text: Trump on vuosien varrella julkaissut myös useita menestyskirjoja. Hänen romaaninsa For Love Alone oli New York Timesin bestseller-listan kärjessä neljä viikkoa, se on käännetty 25 kielelle ja sitä myydään yli 40 maassa. Kirja möi pelkästään Pohjois-Amerikassa yli 500 000 kappaletta, ja siitä on tehty elokuva CBS-TV-kanavalle. Trumpin toinen romaani Free to Love on sekin käännetty 25 kielelle, ja sitä myydään yli 50 maassa. Se on myynyt pelkästään Pohjois-Amerikassa yli 350 000 kappaletta. Lisäksi Trump on julkaissut itseapuoppaan The Best Is Yet to Come, ja vuonna 1999 hän lanseerasi oman Ivana's Living in Style -lifestyle-lehden. Trump on kirjoittanut myös kolumneja useisiin lehtiin, kuten Globe ja Divorce Magazine.